text:
SPORT ŽURNALISTINIŇ DUÝGUSY WE UKYBY
Ýazylan wagty: 10 июня 2018 Ýazan Mayichka
SPORT ŽURNALISTINIŇ DUÝGUSY WE UKYBY Sport žurnalistikasynda alnyp barylýan ýaryşlaryň netijeleri, olaryň görnüşleri bilen bir hatarda daş-töweregi gurşap alan barlyk barada hem belli bir derejede düşünje döremegini şertlendirýän maglumatlaryň halka ýetirilmegi ileri tutulýan ugurlaryň biri bolup durýar. Edil okyjyny okaýan kitabyna ýa-da adamlaryň ýerine ýetiren işine bolan gatnaşygy ýaly sport žurnalistleriniň hem taýýarlaýan maglumatlary ilkinji nobatda anyk we dürs bolmalydyr hem-de ol žurnaliste oňyn täsirini ýetirmelidir. Ýagny, žurnalist öz edýän işinden kanagatlanmalydyr. Hut şeýle ýagdaýda žurnalistiň ýerine ýetirýän işi jüpüne düşüp biler we ol sport žurnalistikasynyň psihiologiýasynyň kadalarynyň doly derejede ýerine ýetirilendigini äşgär edýär. Bu ulgamda işleýän žurnalistleriň duýgular dünýäsi durnukly bolmalydyr. Olar öz şatlygyny, tukatlygyny, ökünjini daşyna çykarman, olaryň döredilýän esere ýa-da taýýarlanylýan maglumatlara täsirini ýetirmeginiň öňüni almalydyr. Munuň özi sport žurnalistikasynda işleýän hünärmenleriň ukybyna we öz duýgularyna erk edip bilmegine bagly bolup durýan ýagdaýlardyr. Sport žurnalistleri bäsleşik mahaly bolup geçýän çylşyrymly ýagdaýlaryň nämeden dörändigine, olaryň parahatçylykly ýol bilen tamamlanmagyna örän jogapkärçilikli çemeleşmelidirler. Munuň üçin bolsa sport žurnalistleriniň ekriniň durnuklylygy zerur bolup durýar. Adamyň duýgular we joşgunlar dünýäsi örän çylşyrymly we köp taraply bolýar, munuň özi türgenler üçin has-da mahsus häsiýetdir. Şeýle ýagdaýda sport žurnalistikasynda işleýän hünärmenleriň ukyp derejesine köp zat bagly bolup durýar. Olar öz duýgularynyň üsti bilen bolup geçýän ýagdaýlar barada habar berijilik hem-de olary oňyn ýola gönükdirmek wezipesini ýerine ýetirýär. Munuň özi sport žurnalistikasynyň psihiologiýasynyň baş maksatlarynyň biridir. Jemgyýetçilik gatnaşyklarynyň, durmuş ulgamynyň üýtgemegi täze, joşgunly ýagdaýyň emele gelmegini, şahsyýetde dürli duýgularyň döremegini şertlendirýär. Mysal üçin, Türkmenistanyň ýygyndy topary dünýä ýaryşlarynda beýik ýeňişleri gazanýar. Bu bolsa, ýokarda belleýşimiz ýaly, tutuş halkymyz üçin joşgunly buýsanç duýgusyny emele getirýär. Sport žurnalistikasynyň psihiologiýasynyň kadalaryna laýyklykda, sport žurnalistleri tutuş halkyň buýsanç duýgularyny, türgenleriň şatlygyny beýan edip bilmekleri, olaryň ukybynyň aňrybaş derejesini alamatlandyrýar. Sport ulgamynda işleýän žurnalistler öňi bilen sport žurnalistikasynyň psihiologiýasynyň ýörelgelerinden gelip çykýan şu wezipeleriň oňyn çözülmegine mynasyp goşant goşmalydyrlar. Has takygy olar türkmen türgenleriniň gazanýan ýeňişlerini ýeten belent derejelerini has aýdyňlygy bilen we öz wagtynda halka ýetirilmegini üpjün etmelidirler. Bu olaryň baş wezpesi bolup durýar. Sport habarlarynyň dürslügi, takyklygy we öz wagtynda ile gowuşmagy sport žurnalistiniň psihiologik gatnaşyklara bolan jogapkärçiligine bagly bolup durýar. Sport žurnalistikasynyň psihiologiýasynda bolsa ukyp hem-de duýgy gatnaşyklary içgin öwrenilýän ugurlaryň biridir. Munuň üçin bolsa žurnalistiň psihiologiýanyň esasy ugurlary bolan duýgulara akylly-paýhasly aň ýetirmegi, olardan baş çykaryp bilmegi esasy wezipe bolup durýar. Ähli adamlarda bolşy ýaly, türgenlerde hem hyjuwlylyk, göçgünlilik, erklilik, isleglilik, tutanýerlilik, çydamlylyk ýaly häsiýetler kemala gelýär. Şol häsiýetleriň her biri adam bedenine öz täsirini ýetirýärler. Olaryň sazlaşygyndan bolsa ýokary netije gazanylýar. Dürli duýguly, dürli häsiýetli türgenleriň gazanýan netijeleri, olaryň üstünligi bolan islegleri hem-de hyjuwlary, şeýle hem häsiýetleriň utgaşmagyndan emele gelýän maksadaokgunlylyk duýgulary sport žurnalistikasynyň psihiologiýasynyň baş maksatlarynyň biri bolup durýar. Şu kadalardan oňat baş çykaryp bilýän we şeýle asylly ýörelgelere eýerýän sport žurnalistiniň maglumatlary, habarlary, örän dürslügi we takyklygy bilen tapawutlanýarlar. Bu bolsa sport žurnalistinden edilýän esasy talaplaryň biridir.
Okalan sany: 60 Jogaplar: ( 0 )


c: text/html

text:
Daşary ýurtlarda, esasanam turistleriň kän gelýän ýerlerinde, suratkeşler kiçijek dükan açyp hem surat çekýärler hem suratlaryny satýarlar. Käwagt gidip olaryň surat çekişini göresim gelýär. Bir gezek kiçijek suraty çekişini dolulygyna synlap durupdyryn. Ol wagt ýanymda fotoapparatym ýokdy ýöne.
Aşakda Malaýziýa, Mýanma (Birma) we Taýlanddaky birnäçe mysallaryny paýlaşdym.
Pasar Seni (Merkezi Bazar), Kuala Lumpur, Malaýziýa, 2010 ý. 1888-nji ýylda bäri işleýän bazar häzir turistleriň gelýän we ýadygärlik suwenir satyn alýan ýerleriniň biri.
Bogyoke Aung San Market (Bojo Auň San), Ýangon, Mýanma, 2012 ý. Mýanmanyň iňlislerden garaşsyzlygyny almagynda uly rola eýe bolan Bogyoke (General) Aung Sanyň adyndaky söwda ýeri häzir esasan turistler üçin niýetlenen. Milli libaslar, şaý-sepleri alyp boljak ýer.
MBK, Bangkok, Taýland, 2012 ý. MBK barada öňki mowzuklarymda aýdyp geçipdim. Bangkogyň iň uly söwda merkezleriniň biri. Ýerleşýän ýeriň golaýynda başga-da birnäçe uly söwda merkezleri bar.

robotstxt: allowed

filter: keep


text:
Çaý
Çaý —Dünýäde iň halanyp içilýän içgileriň arasynda çaý,megerem iň söýüp içilýän içgidir. Çaýyň rahatlandyryjy we bedeniňi gurplandyryjy täsiri bar. Onuň adam bedeni üçin berýän peýdasy barada –da köp zatlar anyklanyldy. Meselem,ýapon lukmanlary günde 9-10 çemesi käse çaý içmelidigini aýdýarlar. Olaryň geçiren barlaglaryna, günde 10 käse çaý içýän adamlar 3 käse çaý içýänlerden 5-7 ýyl uzak ýaşaýar.
Çaýy demlemezden ozal , çäýnegi gaýnag suwa çaýkamaly. Ony birazrak basyransoň içmelidir. Şeýle bolanda , şemmäniň düzümindäki ýokumly maddalar çaýa ornap , adam bedenine has siňňitli bolýar. Çäýnege atylan şemmäniň üstüne iki gezekden artyk demlenip içmek bolmaýar. Ýapon zenanlary çaýdan galan şemmäni bir gaba ýygnap goýýar. Olar şemmäni bir gaba ýygnap goýýarlar. Olar şemma ýylysuw goýup, süzýärler-de ýüzüni, boýnuny ,elini ýuwýarlar. Çünki şemmeden süzülip alnan suw deriniň ýaşlygyny saklamaga, ýygyrtlaryň ýazylmagyna ýardam berýär.
Gyşda bir käse gyzgynjak çaýyň lezzetem nämä degenok. Ýöne onuň dümewden açylmaga ýardamynyň ulydygyny bellemek gerek. Çopan telpek bilen garylyp demlenen çaýa bir azyrak gara burç, bir çaý çemçesi bal garylyp içmeli. Bu demleme dümewden hemde bokurdak agyrsyndan gutulmaga ýardam berýär. Onsaňam, dümewiň öňüni almak üçin limon, bal bilen gök çaý içmek hem örän peýdalydyr.
Ajy demlenen çaý bitmeýän ýaralary guramagyna hem oňaýly täsir etýär. Bir bölejik hasany ýyly çaýa batyryp, ýaranyň üstünde 3 minut çemesi wagt goýmaly.


text:
Daşoguz welaýatynyň Gubadag etrabynda (ozalky Telman raýony) ýerli şertlerde öndürilen unuň satylmagyna çäklendirme girizilmegi sebäpli çöregiň we unuň ýiti ýetmezçiligi dowam edýär. Söwda ministrliginiň dükanlarynda uny bir ele 5 kilogramdan satýarlar. 1 kg un 0,90 manada durýar. Undan başga, çörek söwdasyna hem çäklendirme girizildi. Bir adama 4 ...
Awtor:
nazaroff
(Talyp)
|
Kategoriýa: Habarlar |
24.02.2018 05:44
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#124)


text:
Maglumat
Maksadymyz
Türkmen internet dünýäsine (IT) öz goşandymyzy bermek bilen ene dilimiz türkmençäni giňişleýin ulanmak, Watandan uzakda ýaşaýanlara türkmen dilimizi unutdyrmazlyk we internet dünýäsiniň täze sözleriniň türkmen dilimize girizilmegi biziň esasy maksadymyz bolup durýar. Bu babatda Türkmenistan döwletimiziň ähli taraplaýyn bähbitlerini goramak, Türkmenistanyň adyny dünýä jar etmek, şol sanda her bir türkmeniň ýüreginde pasyrdaýan ýaşyl baýdagyny has hem beýgetmek we ýitip barýan türkmen däp-dessurlaryny janlandyrmak syýasatlaryna hem bar güýjümiz bilen goşantlarymyzy goşmany özümize borç bilýäris.
Ulanyş Usuly
E-dostluk.com - Dünýäniň dürli künjeginde ýaşaýan türkmen ildeşlerimiz bilen aňsat we tiz aragatnaşyk saklamaga kömek berer. Özara gyzykly suratlary, ýatlama wideolary, durmuş pikirleri alyşyp, ömrüňiziň bir bölejegini umumy köpçülikde paýlaşyp bilersiňiz. Bu sosiýal paýlaşym saýtymyzda dostlaryňyz bilen bir nokatda birleşiň. Araňyzy ýyly tutuň, täzelikleriňizi paýlaşyň, gyzykly wagt geçiriň!
Düzüjiler
E-dostluk.com - Hususy web dizaýn studiosy E-Dostluk Topary tarapyndan düzülip, doly ulanyşa Mart 10, 2012 senesinde berildi. Saýta degişli bolan ähli logo, grafik şekiller, şol sanda beýleki maglumatlar awtory (E-Dostluk) hukugyna degişlidir we Creative Commons hukuk şereketine görä ulanylmakdadyr. Biziň bilen habarlaşmak üçin şu ýerik basyp, talap,teklip ýa-da şykaýatlaryňyzy bize bildirip bilerisiňiz.
Düzülişi
E-dostluk.com - "3rd part" scriptleri ulanylyp üstüne goşmaça modullar bilen üpjün edildi. Ähli sazlamalar E-Dostluk topary tarapyndan ýerine ýetirildi. Saýt dizaýny, ulanylan kontentler hiç hili awtorlyk hukugyna zeper ýetirenok ýa-da kopýalanmagyna sebäp bolmady. Javascript, Ajax tehnalogiýasyny ulanmak bilen saýty has tiz we sadalaşdyryldy. Ortaça sahypa açylma tizligi 4 sekunt, şeýlelik bilen dünýäniň islendik künjeginde, dürli internet tizligi bilen kynçylyksyz ulanyp bolar. Muny has-da tizleşdirmek üçin gün saýyn üstünde sazlamalar geçirilýär.
Iş Dostlarymyz - Partnerlerimiz
- - Dizayn we grafika şekilleri ugrunda biziň esasy dostlarymyzyň biri TurkmenDesign ýa-da meşhur ady bile iDesign Topary
- - Administratiw umumylyk taýdan facebookdaky diwiziýamyz(bölegimiz): Türkmen Dostluk
- - Administratiw umumylyk taýdan vkontakte-däki diwiziýamyz(bölegimiz): JaPBaKLaR
- - Hertaraplaýyn bähbit goranyşy esasynda vkontakte-däki partnerimiz : Turkmen Diaspora
- - Ikiçäk razyçylygymyz esasyndaky baş sponsor firmamyz: AEF
- - Özara 3 ýyllyk ylalaşygymyz boýunça ikinji sponsor firmamyz: Tripal Education Services
Internetdäki Kanallarymyz
- Facebook: E-Dostluk Platformasy
- Twitter: E-Dostluk.Com
- Vkontakte: E-Dostluk Platformasy
- MoyMir - Mailru: E-Dostluk.Com
- Odnoklassniki: E-Dostluk
- Google+: E-Dostluk Platformasy
- Youtube: E-Dostluk Platformasy


text:
Türkmen telekeçileri höwes bilen Welosipediň bütindünýä gününi bellediler.
3-nji iýunda köp ýurtlarda Türkmenistanyň Prezidentiniň başlangyjy bilen, şeýle hem Birleşen Milletler Guramasynyň Baş Assembleýasynyň Karary bilen döredilen Welosipediň bütindünýä güni ilkinji gezek bellenildi.
Döwlet baştutanymyzyň teklibi bilen biziň ýurdumyzda Welosipediň bütindünýä güni nobatdaky awtoulagsyz Gününe gabat getirildi, Hormatly Prezidentimiz Gurbanguly Berdimuhamedowyň hut özi watandaşlary bilen bilelikde köpçülikleýin welosipedli ýörişe gatnaşdy.
Dürli ýaşly we kärli adamlary özünde jemlän welosipedçileriň hatarynda, köpçülikleýin sport baýramçylygyna eýýäm birnäçe gezek gatnaşan Türkmenistanyň Senagatçylar we telekeçiler birleşmesiniň wekilleri hem gatnaşdy.
Soňky ýyllarda TSTB-de, telekeçileriň has köp sanyny özüne çekip, sportuň dürli görnüşleri boýunça ýaryşlary geçirmeklik oňat adata öwrüldi. Sport ýaryşlaryna gatnaşmak diňe raýatlaryň saglygyny berkitmäge ýardam etmän, eýsem olary jebisleşdirmäge, olarda bäsleşige ukyply gurşawyň we hyzmatdaşlygyň ruhuny saklamaga ýakyndan ýardam edýär.


text:
TÜRKMENİSTAN BAŞKONSOLOSLUĞU
TÜRKİYE CUMHURİYETİ - İSTANBUL
1. “Türkmenistanyň daşary ýurtlardaky edaralary hakyndaky” kanuny barada.
2. Türkmenistana girmegiň we çykmagyň tertibi.
3. Konsullyk işi.
4. Daşary ýurtlardaky Türkmenistanyň konsullyk edaralary we olaryň wezipeleri.
I. Türkmenistanyň daşary ýurtlardaky konsullyk edaralar hakynda
“Türkmenistanyň daşary ýurtlardaky konsullyk edaralar hakyndaky” Türkmenistanyň kanunyna laýyklykda, işiň hukuk esaslary, Türkmenistanyň konsullyk edaralarynyň açylyşynyň we işleýşiniň düzgüni, olaryň wezipeli adamlarynyň we işgärleriniň bellenmegi, mundan başga-da, Türkmenistanyň hukuklarynyň we bähbitleriniň, onuň daşary ýurtlardaky raýatlarynyň we ýuridiki şahsyýetiniň goralmagy boýunça konsulyň işleri kesgitlenildi.Konsullyk edaralar Türkmenistanyň beýleki ýurtlar bilen dostlukly gatnaşyklarynyň ösmegine, ykdysady, söwda, ylmy-tehniki, medeni gatnaşyklarynyň we syýahatçylygynyň giňelmegine ýardam berýärler.Türkmenistan konsullyk gatnaşyklary ýola goýan döwletlerinde özüniň konsullyk edaralaryny açýar.Konsullyk gatnaşyklarynyň ýola goýulmagyna degişli aýratyn ylalaşygyň ýok ýagdaýynda diplomatik gatnaşyklary ýola goýulmagy konsullyk gatnaşyklaryň ýola goýulmagy diýlip hem hasaplanylýar.Konsullyk edaralar Türkmenistanyň Prezidentiniň kararyna laýyklykda açylýar we öz işini bes edýär. Konsullyk edaralarynyň açylyşy hakyndaky deslapky ylalaşyk ikitaraplaýyn döwletara şertnamalar, ylalaşyklar we protokollar esasynda alnyp barylýar.Konsullyk edaralary öz işinde Türkmenistanyň Konstitusiýasyndan, häzirki Kanundan, Türkmenistanyň kanunçylygynyň beýleki namalaryndan, Türkmenistanyň gatnaşýan halkara hukugynyň umumy ykrar edilen kadalaryndan we halkara şertnamalaryndan ugur alýar. Konsullyk edaralary Türkmenistanyň Daşary işler ministrliginiň ulgamyna girýär we oňa öz işi barada hasabat berýär.Konsullyk edaralary öz ýerleşýän ýurdunda Türkmenistanyň şol döwletdäki diplomatik wekilhanasynyň baştutanynyň umumy ýolbaşçylygynda hereket edýärler.
Daşary ýurtlardaky Türkmenistanyň konsullyk edaralary şu aşakdaky bölümlere bölünýär:
Baş konsullyk;
Konsullyk;
Wise-konsullyk;
Konsullyk agentligi
Türkmenistanyň diplomatik wekilhanalarynyň konsullyk bölümleri baş konsul ýa-da konsul diýip atlandyrylýan konsullyk edaralarynyň müdirleri tarapyndan dolandyrylýar.Türkmenistanyň diplomatik wekilhanalary bolmadyk döwletlerde bolunýan döwletiň razyçylygy esasynda konsullyk edaralarynyň üstüne diplomatik wezipeler hem ýüklenilip bilner.Türkmenistanyň konsullyk edaralary öz ýerleşýän döwletiniň razyçylygy esasynda, şol döwletde üçünji döwletiň adyndan konsullyk wezipelerini ýerine ýetirip biler.Daşary ýurtlaryň konsullyk edaralary hem üçünji döwletde Türkmenistanyň adyndan konsullyk wezipelerini ýerine ýetirip biler.Türkmenistanyň konsullyk edaralary öz ýerleşýän döwletiniň razyçylygy esasynda we üçünji döwlet tarapyndan garşylygyň bolmadyk ýagdaýynda şol üçünji döwletde konsullyk wezipelerini ýerine ýetirip biler.Konsullyk wezipelerini ýerine ýetirmegiň tertibi şulardan ybaratdyr:Türkmenistanyň raýatlary we ýuridiki taraplary bilen bagly konsulyň wezipeleri.Konsul Türkmenistanyň raýatlarynyň we ýuridiki taraplarynyň öz ýerleşýän döwletiniň kanunçylygynda we Türkmenistanyň hem-de konsullyk edarasynyň ýerleşýän ýurdunyň gatnaşýan halkara şertnamalarynda, şeýle hem halkara adatlarda göz öňünde tutulan ähli hukuklardan doly peýdalanyp bilmekleri üçin, ähli çäreleri görmäge borçludyr.Mundan başga-da, konsul notarial hereketleri, konsullyk kanunlaşdyrmany we konsullyk ýygymlaryny amala aşyrýar. Konsulyň wezipesine Türkmenistanyň harby-kömekçi gämileriniň harby korabllary, Türkmenistanyň gämileri, Türkmenistanyň raýat howa gämileri, sanitariýa, fitosanitariýa we weterinariýa goragy bilen bagly hereketler girýändir.
II.Türkmenistana gelmegiň we çykmagyň tertibi.
Daşary ýurt raýatlary, raýatlygy bolmadyklar, eger Türkmenistan tarapyndan başga halkara şertnamalarynda tassyklanmadyk halatynda, Türkmenistana gelmek üçin wizanyň esasynda, Türkmenistanyň territoriýasyna gelip we bolup bilerler.Daşary ýurtlulara, raýatlygy bolmadyklara Türkmenistana gelmek üçin wizanyň berilmegi we olaryň hereket etmeginiň uzaldylmagy Türkmenistanyň territoriýasynda –Türkmenistanyň Döwlet migrasiýa gullugynyň, Türkmenistanyň çäginden daşarda – daşary ýurtlardaky Türkmenistanyň diplomatik wekilhanalarynyň we konsullyk edaralarynyň üsti bilen amala aşyrylýar.Wizalaryň görnüşleri we kategoriýalary, şeýle hem, olary resmileşdirmegiň, bermegiň we olaryň hereket etmek wagtynyň uzaldylmagynyň tertibi “Migrasiýa hakynda” Türkmenistanyň Kanuny we Türkmenistanyň beýleki hukuk kadalaşdyryjy namalary tarapyndan düzgünleşdirilýär.
Daşary ýurt raýatlaryna, raýatlygy bolmadyklara Türkmenistana gelmek we çykmak üçin wizany bermek we onuň hereket ediş wagtyny uzaltmak üçin esaslar:
1.Türkmenistandaky daşary ýurtlaryň we halkara guramalaryň diplomatik wekilhanalarynyň, konsullyk edaralarynyň we olara deň bolan beýleki wekilhanalaryň işgärleri, Türkmenistanda akkreditlenen daşary ýurtly žurnalistler, şeýle hem olaryň maşgala agzalary üçin – Türkmenistanyň Daşary işler ministrligi tarapyndan berilýän akkreditasion kartoçka we şol wekilhanalaryň, edaralaryň we guramalaryň ýazmaça görnüşindäki haýyşnamalary;
2.Türkmenistandaky guramalaryň we hemişelik daşary ýurt wekilhanalaryň çagyryş ugry boýunça Türkmenistana gelýän raýatlygy bolmadyk, daşary ýurtlylar üçin-şol guramalaryň we wekilhanalaryň ýazmaça görnüşindäki haýyşnamasy.
3. Gulluk ýa-da iş maksady bilen Türkmenistana gelýän raýat bolmadyk, daşary ýurtlylar üçin- kabul edýän guramalaryň gulluk ýa-da iş maksadyny tassyklaýan goşmaça hökmany resminamalar bilen ýazmaça görnüşindäki haýyşnamasy.
4. Türkmenistanda zähmet hereketlerini amala aşyrmak maksatlary bilen gelýän raýatlygy bolmadyk, daşary ýurtlylar üçin-Türkmenistanyň Döwlet migrasiýa gullugynyň Türkmenistanda zähmet hereketlerini amala aşyrmaga rugsady.
5. Türkmenistana şahsy işleri boýunça gelýän raýatlygy bolmadyk, daşary ýurt raýatlary üçin-bellenilen nusgada fiziki şahslaryň çakylygy ýa-da raýatlygy ýok daşary ýurt raýatynyň ýazmaça görnüşindäki haýyşnamasy.
6. Türkmenistanyň territoriýasyndan üstaşyr geçýän raýatlygy bolmadyk daşary ýurt raýatlary üçin- barýan ýurdunyň wizasy bilen ýolagçy resminamalary goşulan öz arzasy.
7. Syýahatçylyk maksatlary bilen Türkmenistana gelýän raýatlygy bolmadyk daşary ýurtlylar üçin-kabul edýän syýahatçylyk guramalaryň ýazmaça görnüşindäki haýyşnamasy ýa-da öz arzasy.
8. Bilim almak maksady bilen Türkmenistana gelýän raýatlygy bolmadyk daşary ýurtlylar üçin-okuw jaýlarynyň ýazmaça görnüşindäki haýyşnamasy.
9. Medisina barlaglaryny geçmek we bejergi almak maksady bilen Türkmenistana gelýän raýatlygy bolmadyk daşary ýurtlylar üçin-şol şahsyýetleriň Türkmenistana gelmeginiň zerurlugyny tassyklaýan Saglygy goraýyş edaralary tarapyndan berlen resminamalar we öz arzasy.
10. Halkara gatnawlarda ýolagçylaryň we ýükleriň gatnawyny amala aşyrýan daşary ýurt ulag ekipažlarynyň düzümine girýän fiziki şahslar üçin-kabul edýän guramalaryň ýazmaça görnüşindäki haýyşnamasy ýa-da öz arzasy
11. Türkmenistana gelýän raýatlygy bolmadyk daşary ýurtlylar wizasy resmileşdirilmän we onuň territoriýasynda bolýan mahaly, hem-de wiza güýjüni ýitiren ýa-da wagty tamamlanan ýagdaýynda-çykylýan wiza bermek hakynda şol şahsyýetleriň öz arzasy.
Ýüzlenmä goşulan ýüzlenmäniň görnüşi we resminamlaryň sanawy Türkmenistanyň Döwletm migrasiýa gullugy tarapyndan tasyklanylýar.
Raýatlygy bolmadyk daşary ýurtlular Türkmenistanyň çägini şu ýagdaýlarda terk etmäge borçludyrlar:
Wizanyň herket etmeginiň wagtynyň gutaran ýagdaýynda;
Wizanyň uzaltmak baradaky haýyştnamanyň kanagatlandyrylmadyk ýagdaýynda;
Ýurduň çäginde bolmagynyň wagty gysgaldylan ýa-da wiza güýjüni ýitiren ýagdaýynda;
Şeýle hem başga sebäpler boýunça, Türkmenistana gelmek möhleti gutaranda.
Raýatlygy bolmadyk daşary ýurt ýuridiki we şahsy taraplaryny çagyrýan guramalar hökmany öz wagtynda olara hukugyny we borçlaryny Türkmenistanyň kanunçylygynda görkezilen esasda düşündirmeli we Türkmenistana gelenlerinde olaryň öz wagtynda resminamalaryny bellige almak we resmileşdirmek,iş hereketleriniň amala aşyrylyşyna,ýurduň çäginde hereket etmekleri, ýurtda bolmak möhletleri we Türkemnistandan gitmekleri bilen baglanyşyklykda hasapdan çykarmalydyrlar.
III. Konsullyk işleri
1.Türkmenistan daşary döwletler bilen konsullyk gatnaşyklaryny, Türkmenistanyň daşary ýurtlardaky raýatlarynyň we ýuridiki taraplarynyň hukuklaryny we kanuny bähbitlerini Türkmenistanyň Daşary işler ministrliginiň merkezi diwanynyň düzüm bölegi-Konsullyk bölümi tarapyndan utgaşdyrylýar.
2. Türkmenistanyň “Türkmenistanyň daşary ýurtlardaky konsullyk edaralary baradaky” Kanunyna laýyklykda häzirki wagtda Türkmenistanyň Owganystan Yslam Respublikasynyň Herat şäherinde we Mazari-Şerif şäherinde, Türkmenistanyň Türkiýe Respublikasynyň Stambul şäherindäki Baş konsullyk gullugy bar. Konsullyk edaralaryna Türkmenistanyň daşary ýurtlarda ýerleşýän diplomatik wekilhanalary hem degişlidir. Olar Türkmenistanyň,ýuridiki taraplarynyň we raýatlarynyň hukuklaryny we bähbitlerini goraýar.
3. Konsullyk wezipesindäki adamlar öz ygtyýarnamalarynyň çäginde konsullyk okrugy ýa-da bu häkimiýetden gelip çykýan notarial hereketleri, raýat ýagdaýy baradaky aktlaryň bellige alynmagy, resminamalary we dürli aktlary kanunlaşdyrýar. Daşary ýurtlarda ýerleşen Türkmenistanyň raýatlarynyňkanuny bähbitlerini goramaklyk bilen,olara daşary ýurda gelmegiň kanuny we düzgünleri barada maglumat berýär,olara gerekli bolan hödürnamalary berýär, adatdan daşary ýagdaý dörän halatynda howpsuzlygyň berjaý edilişini üpjün etmek boýunça gerek bolan çäreleri ýerine ýetirýär.
4. Türkmenistanyň daşary ýurtlardaky raýatlarynyň hukuk derejeleri birinji olaryň bolýan döwletleriniň kanunçylygy tarapyndan kesgitlenýär. Onda konsul konwensiýalarynyň ýagdaýy, raýat, maşgala we jenaýat işlere hukuk kömegi baradaky şertnama uly ähmiýete eýedir.
IV. Türkmenistanyň daşary ýurtlardaky konsullyk edaralary we olaryň wezipeleri
Resminamalary talap edip almagyň tertibi hakyndaky maglumat
Türkmenistanyň raýatlary zerur bolan resminamalary talap edip almak üçin Türkmenistanyň daşary ýurtlardaky diplomatik wekilhanalaryna we konsullyk edaralaryna ýüz tutmaga haklydyr. Eger-de raýata gerek bolan resminama Türkmenistanyň çäginde ýerleşen halatynda, ony talap edip almagynyň şu aşakdaky tertibi ulanylýar.Gyzyklanýan tarap özüniň bolýan döwletindäki diplomatik wekilhana ýa-da konsullyk edarasyna ýüz tutýar we talap edilýän resminamanyň her biri üçin bellenilen görnüşdäki sowalnamanyň iki nusgasyny doldurýar, şeýle hem degişli konsullyk ýygymyny töleýär.Resmileşdirilen talap diplomatik wekilhana ýa-da konsullyk edarasy tarapyndan Türkmenistanyň Daşary işler ministrliginiň Konsullyk bölüminiň (KB) üsti bilen Türkmenistanyň çägindäki degişli arhiw edaralaryna iberilýär. Gözleg işleri tamamlanandan soň, arhiw edaralary Türkmenistanyň DIM-niň Konsullyk bölüminiň üsti bilen talap edilen resminamalary diplomatik wekilhana ýa-da konsullyk edarasyna gaýtaryp berýär. Resminamany tapyp bolmadyk ýagdaýlarynda arhiw edarasy bu barada Türkmenistanyň DIM-niň KB-niň üsti bilen ýüz tutuja habar berýär.Pasportlaryň, zähmet depderçeleriniň, harby biletleriň asyl nusgalary talap edilip alynmaga, daşary ýurtlara iberilmäge degişli däldir. Zerur bolan halatynda daşary ýurda zähmet ýoly hakyndaky hem-de harby gullugy geçendigi baradakykepilnamalar iberilip bilner.Talap edilip alynýan resminamalaryň derejesine baglylykda olary ýerine ýetirmek işi Türkmenistanda şu aşakdaky edaralar tarapyndan amala aşyrylýar:
Türkmenistanyň RÝNÝ-nyň Merkezi arhiwi;
Türkmenistanyň Ministrler Kabinetiniň ýanyndaky Baş arhiw müdirligi;
Türkmenistanyň Içeri işler ministrligi;
Türkmenistanyň Milli Gyzyl Ýarymaý jemgyýeti.
Türkmenistanda ýaşaýan Türkmenistanyň raýatlary beýleki döwletlerden resminamalary talap edip almak meseleleri boýunça Türkmenistanyň DIM-niň Konsullyk bölümine ýüz tutup bilerler.Ýüz tutmany resmileşdirmegiň tertibi hem-de ýüz tutmany ýerine ýetirmegiň möhletleri ilkibaşdaky maglumatlaryň dolulygyna we şol resminamanyň gelip çykan döwletiniň kanunçylygynyň talaplaryna baglydyr. Daşary ýurtlardan resminamalary talap edip almak üçin uzak wagtyň gerek bolýandygy göz öňünde tutulmalydyr.Resminamalary kanunlaşdyrmagyň tertibi barada maglumatKanunlaşdyrmak – munuň özi döwletiň häkimiýetlerinden çykýan ýa-da şol häkimiýetleriň gatnaşmagynda düzülen resminamanyň şol döwletiň kanunçylygyna laýyk gelýändigini tassyklamakdyr. Ol resminama gol çeken wezipeli adamyň golunyň hem-de ygtyýarly döwlet edarasynyň möhüriniň hakykylygyny tassyklamakdan ybaratdyr.Halkara tejribesine laýyklykda pasportlary we olaryň ornuny tutýan resminamalary kanunlaşdyrmak talap edilmeýär.Türkmenistanyň kanunçylygyna laýyk gelmeýän ýa-da özüniň mazmuny boýunça Türkmenistanyň bähbitlerine zyýan ýetirip biljek ýa-da raýatyň mertebesine şek ýetirýän resminamalar we namalar, şeýle hem pasportlaryň, zähmet depderçeleriniň, harby biletleriň, şahsyýetnamalaryň, eýeçilik baradaky namalaryň, täjirçilik ýa-da gümrük amallaryna (hasaplar, harytlaryň serhetden geçirilişi baradaky resminamalar, harytlary ibermek hakyndaky ylalaşyklar, gümrük deklarasiýalary we şuňa meňzeşler) gönüden-göni degişli resminamalaryň asyl nusgalary hem-de göçürmelri kanunlaşdyrmaga degişli däldir.Daşary ýurtlarda ulanmak üçin resminamalary kanunlaşdyrmak.
Daşary ýurtlarda ulanmak üçin resminamalary kanunlaşdyrmak şu aşakdaky tertipde amala aşyrylýar:
Türkmenistanyň çägindäki kepillendiriş edarasy resminamanyň göçürmesini tassyklaýar;
Türkmenistanyň Adalat (ýustisiýa) ministrligi kepillendirijiniň golunyň we möhüriniň hakykylygyna şaýatlyk edýär;
Türkmenistanyň DIM-niň Konsullyk bölümi Türkmenistanyň Adalat (ýustisiýa) ministrliginiň möhüriniň we wezipeli adamyň golunyň hakykylygyny tassyklaýar.
Türkmenistanyň DIM-niň Konsullyk bölüminde kanunlaşdyrylandan soň resminamalar olaryň ulanyljak döwletiniň diplomatik wekilhanasynda ýa-da konsullyk edarasynda kanunlaşdyrylýar (legallaşdyrylýar). Şunluk-da daşary ýurt konsuly özünde bar bolan nusgalygyň esasynda Türkmenistanyň DIM-niň Konsullyk bölüminiň ygtyýarly işgäriniň golunyň we möhüriniň hakykylygyny tassyklaýar. Kada bolşy ýaly, resminamalar kepillendiriş edarasy tarapyndan tassyklanan nusgalarda kanunlaşdyrylýar. Daşary ýurtlarda ulanmak üçin niýetlenen bilim hakyndaky resminamalar muňa girmeýär, şol resminamalar Türkmenistanyň DIM-niň Konsullyk bölüminde asyl nusgasynda kanunlaşdyrylýar.Türkmenistanyň DIM-niň Konsullyk bölüminde resminamalary kanunlaşdyrmak üçin konsullyk ýygymy we iş ýüzünde edilen çykdajylaryň öwezini dolmagyň hasabyna ýygym alynýar.Türkmenistanyň çäginde ulanmak üçin daşary ýurt resminamalaryny kanunlaşdyrmak.Türkmenistanyň çäginde ulanmak üçin niýetlenen daşary ýurt resminamalary olaryň gelip çykan döwletiniň Daşary işler ministrliginde ýa-da muňa ygtyýarly edilen beýleki resmi döwlet edarasynda kanunlaşdyrylandan soň Türkmenistanyň daşary ýurtlardaky diplomatik wekilhanalarynda ýa-da konsullyk edaralarynda kanunlaşdyrylýar. Türkmenistanyň daşary ýurtlardaky diplomatik wekilhanalarynda we konsullyk edaralarynda kanunlaşdyrylman Türkmenistana getirilen daşary ýurtlaryň resminamalary deslapdan, resminamanyň düzülen daşary ýurt döwletiniň Türkmenistanyň çäginde ýerleşýän daşary ýurt döwletiniň diplomatik wekilhanasynda, soňra bolsa Türkmenistanyň DIM-niň Konsullyk bölüminde kanunlaşdyrylýar.Türkmenistanda baglaşylan raýat, maşgala we jenaýat işleri boýunça hukuk kömegi hem-de hukuk gatnaşyklary hakyndaky ikitaraplaýyn ylalaşyklar, şeýle hem 1993-nji ýylyň 22-nji ýanwarynda Minsk şäherinde GDA agza döwletler tarapyndan gol çekilen raýat, maşgala we jenaýat işleri boýunça hukuk kömegi we hukuk gatnaşyklary hakyndaky Konwensiýa degişli tertibi kesgitleýär. Oňa laýyklykda, ylalaşýan taraplaryň biriniň resmi häkimiýetleri tarapyndan berlen resminamalara resmi hökmünde garalýar we beýleki bir ylalaşýan tarapyň çäginde haýsydyr bir goşmaça kepillendirme talap edilmezden, ýagny kanunlaşdyrylmazdan, resmi resminamalaryň subut ediji güýjünden peýdalanýar.
Daşary ýurtda Türkmenistanyň raýatlarynyň konsullyk hasaba we bellige alynmagy.
Umumy düzgünler
“Türkmenistanyň daşary ýurtlardaky konsullyk edaralary hakyndaky” Türkmenistanyň Kanunynyň 29-njy maddasyna laýyklykda, Türkmenistanyň daşary ýurtlardaky diplomatik wekilhanalary ýa-da konsullyk edaralary olaryň konsullyk okrugynyň çäginde ýerleşýän Türkmenistanyň raýatlaryny bellige alýar we hasabyny amala aşyrýar. Türkmenistanyň çäginden daşda ýerleşýän Türkmenistanyň raýatlary Türkmenistanyň diplomatik wekilhanasynda ýa-da konsullyk edarasynda bellige alynmaga (konsullyk hasabyna durmaga) haklydyr.Türkmenistanyň raýatlaryny bellige almak muzdsuz amala aşyrylýar.Türkmenistanyň DIM-niň Konsullyk bölümi bu mümkinçilikden peýdalanmagy tutanýerli maslahat berýär. Hökmany suratda bolman, bu düzgün Türkmenistana gitmän köp meseleleri çözmäge (boljak saýlawlar we sala salşyklar barada maglumatlary bermek, pasportlary resmileşdirmek, raýatlyk ýagdaýynyň ýazgysyny bellige almak we ş.m.) mümkinçilik berýär, şeýle hem özüniň bolýan döwletinde harby hereketleriň, köpçülikleýin bidüzgünçilikleriň ýa-da tebigy betbagtçylyklaryň ýüze çykan halatynda Watanyna gaýdyp gelmegini ýeňilleşdirer.Türkmenistanyň Diplomatik wekilhanasynda ýa-da konsullyk edarasynda konsullyk hasabyna goýmak üçin bellenilen görnüşdäki kartoçka doldurylýar.Bellige alnanda pasportda: “...(Türkmenistanyň konsullyk edarasynyň ady we onuň ýerleşýän ýeri)hasaba alyndy” diýen bellik edilýär, sene hem-de hasaba alan adamyň goly görkezilýär.


text:
Garaşsyz Döwletleriň Arkalaşygy
Garaşsyz Döwletler Arkalaşygy (GDA), - öň Sowet Soýuzynyň düzüminde bolan döwletleriň syýasy we söwda aragatnaşyklaryny sazlamak maksatly döredilen sebitara halkara gurama (halkara aňlaşma). GDA-nyň agza döwletlere agalyk etme hukugy ýokdyr, agzalar meýletin özara gatnaşyklary sazlaýandyrlar.
Belarus Sowet Respublikasy, Orsýet we Ukraina ýurt baştutanlarynyň 1991-nji ýylyň 8-nji dekabrynda Belarussiýada GDA gurmak baradaky sözleşmä gol çekmekleri bilen düýbi tutulan halkara guramadyr.


text:
Paýtagtymyzda “Degişli dolandyryş we ykdysady özara baglanyşyk – ÝHHG-niň sebitinde öňdebaryjy amalyýet” atly ministrler derejesindäki sebit maslahaty geçirildi. Oňa Gazagystanyň, Gyrgyzystanyň, Täjigistanyň, Özbegistanyň, Owganystanyň hem-de Ýewropada Howpsuzlyk we Hyzmatdaşlyk Guramasyna (ÝHHG) agza döwletleriň wekilleri gatnaşdylar. Foruma ýurdumyzda işleýän diplomatik wekilhanalaryň baştutanlary-da çagyryldy. Türkmen tarapyndan degişli edaralaryň ýolbaşçylary we esasy hünärmenleri gatnaşdylar.
Duşuşyga gatnaşyjylar Türkmenistanyň Hökümeti hem-de Ýewropada Howpsuzlyk we Hyzmatdaşlyk Guramasy tarapyndan guralan bu çäräniň ýokary derejesini bellediler. Forumyň myhmanlary – ilçi, ÝHHG-niň ykdysady we ekologiýa işlerini utgaşdyryjysy jenap Wuk Žukiç, ÝHHG-niň Aşgabatdaky merkeziniň baştutany hanym Natalýa Drozd, Owganystanyň ykdysadyýet ministri doktor Mastur Mohammad Mustafa, Täjigistanyň ykdysady ösüş ministriniň orunbasary hanym Gulru Jabborzoda we beýlekiler netijeli hyzmatdaşlygyň giňeldilmegine ýurdumyzyň goşýan goşandyna ýokary baha berdiler.
Çykyşlarda bellenilişi ýaly, söwda we ulag ulgamynda hyzmatdaşlyk etmek ýurtlary ýakynlaşdyrmakda uly ähmiýete eýedir. Merkezi Aziýa sebitiniň döwletleriniň ösüşine geçirilen seljerme soňky 20 ýylda olaryň hemmesiniň dünýä ykdysadyýetine işjeň goşulyşmagyndan ep-esli utuş gazanandyklaryny görkezýär. Söwdanyň giňelmegi girdejileriň artmagyna hem-de bilelikde gülläp ösmäge ýardam berýän ösüşiň hereketlendiriji güýji bolup durýar.
Pikir alyşmalaryň çäklerinde maslahata gatnaşyjylar hyzmatdaşlygyň ösdürilmeginiň güýçli bazarlaryň döredilmegine, söwdanyň we maýa goýumlaryň höweslendirilmegine, Merkezi Aziýa ýurtlarynyň ykdysadyýetleriniň dünýä hojalyk aragatnaşyklary ulgamyna has-da goşulyşmagyna hemaýat bermegine hem-de düýpli ykdysady özgertmeleriň öňe ilerledilmegine ýardam berjekdigine ynam bildirdiler.
Umuman, nygtalyşy ýaly, şu maslahat döwrüň has möhüm meseleleri hususan-da, innowasiýalar arkaly sebitde ÝHHG-niň ykdysady ösüşlere ýardam bermegi, adam maýasynyň ösdürilmegi hem-de degişli dolandyryş ýaly meseleler boýunça agza döwletleriň arasynda gepleşikleriň we netijeli gatnaşyklaryň pugtalandyrylmagy üçin uly ähmiýete eýedir.
Paýtagtymyzda “Degişli dolandyryş we ykdysady özara baglanyşyk – ÝHHG-niň sebitinde öňdebaryjy amalyýet” atly ministrler derejesindäki sebit maslahaty geçirildi. Oňa Gazagystanyň, Gyrgyzystanyň, Täjigistanyň, Özbegistanyň, Owganystanyň hem-de Ýewropada Howpsuzlyk we Hyzmatdaşlyk Guramasyna (ÝHHG) agza döwletleriň wekilleri gatnaşdylar. Foruma ýurdumyzda işleýän diplomatik wekilhanalaryň baştutanlary-da çagyryldy. Türkmen tarapyndan degişli edaralaryň ýolbaşçylary we esasy hünärmenleri gatnaşdylar.


text:
- Toý dabaralary türkmen halkynyň ruhy gymmatlyklaryna, özboluşly milli medeniýetine, gözelligine, ajaýyp däp-dessurlarymyzyň çuňňur mazmunyna laýyk geçirilmelidir. Bu ulgamda kämil hyzmatlary ösdürmäge we olaryň üsti bilen milli däp-dessurlarymyzy wagyz etmäge jogapkärli çemeleşmek möhümdir.
Indi, toýuň ähli meselesini bir ýerde çözmek mümkinçiligi bar
Ähli hyzmatlarymyz ýokary derejede, kämil ýerine ýetirilýär
«TOÝ» hyzmat merkeziniň ýerine ýetiren işlerinden birnäçe pursatlar bilen bu bölümde tanyşyp bilersiňiz
Gelin toýy
Gelin toýunda ýerine ýetirlen hyzmatlar


text:
10-njy noýabrda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwlet ykdysady we durmuş syýasatynyň meseleleri ara alnyp maslahatlaşyldy, şeýle hem birnäçe resminamalaryň taslamalaryna garaldy.
Mejlisde Birleşen Milletler Guramasyna agza döwletleriň kabul eden Durnukly ösüş boýunça maksatlaryny Türkmenistanda amala aşyrmak boýunça taýýarlyk işleriniň netijeleri barada habar berildi.
Milli Liderimiziň garamagyna hususylaşdyrmaga degişli desgalar we binalar, şeýle hem döwletiň garamagyndan aýrylmaga degişli bolan döwlet eýeçiligindäki kärhanalar boýunça teklipler hödürlendi.
Korrupsiýa garşy göreşmegiň maksatnamasyny amala aşyrmak babatda görülýän çäreler barada habar berildi. Hususan-da, bu ugurda daşary ýurtlaryň öwrenilen tejribesiniň esasynda kapitalyň we emlägiň amnistiýasyny geçirmek boýunça kanunçylyk namalarynyň taslamalaryny işläp taýýarlamak teklip edilýär.
Ministrler Kabinetiniň Başlygynyň orunbasary M.Babaýew Aşgabatda geçirilen “Türkmenistanyň nebiti we gazy-2017” atly ХХII Halkara maslahatynyň we guralan pudaklaýyn serginiň netijeleri, şeýle hem Türkmenistanyň wekiliýetiniň şu ýylyň 7-10-njy noýabry aralygynda Saud Arabystany Patyşalygyna bolan iş saparynyň jemleri barada hasabat berdi.
Ýöriteleşdirilen nebitgaz sergisinde öňdebaryjy tehnologiýalar, täze işläp taýýarlamalar, uglewodorod çig malyny çykarmakda, daşamakda, taýýar önümleriň önümçiliginde giňden ulanylýan kämil enjamlar görkezildi.
Maslahatyň gün tertibine laýyklykda geçirilen duşuşygyň dowamynda ýurdumyzyň tebigy gazyny köpugurly esasda dünýä bazarlaryna çykarmak boýunça hormatly Prezidentimiziň alyp barýan syýasatynyň esasy ugurlaryna garaldy. Şeýle hem halkara, sebitleýin we ýurdumyzyň nebitgaz düzümini ösdürmegiň ýollary, geljekde energetika syýasatyny işläp taýýarlamagyň ugurlary hakynda pikir alyşmalar boldy.
Wise-premýeriň habar berşi ýaly, senagat we energetika pudaklarynyň, şeýle hem Saud Arabystanynyň iri kompaniýalarynyň ýolbaşçylarynyň gatnaşmagynda Söwda-ykdysady hyzmatdaşlyk boýunça türkmen-saud hökümetara toparynyň Er-Riýadda geçirilen nobatdaky mejlisinde söwda-ykdysady, maýa goýum gatnaşyklarynyň, şol sanda ýangyç-energetika toplumynda alnyp barylýan hyzmatdaşlygyň meseleleri ara alnyp maslahatlaşyldy hem-de birnäçe ugurlar boýunça anyk ylalaşyklar gazanyldy.
Geçirilen duşuşyklar we gepleşikler nebitgaz pudagynda, gazylyp alynýan peýdaly magdanlary gözlemek we çykarmak, aragatnaşyk ulgamyny ösdürmek boýunça saud maýadarlaryny halkara we milli taslamalaryna çekmek boýunça möhüm çözgütleriň kabul edilmegi üçin oňyn mümkinçilikleri döretdi. Hususan-da, geçirilen gepleşiklerde Türkmenistanda gazhimiýa we senagat pudaklarynda özara peýdaly hyzmatdaşlygy işjeňleşdirmäge bolan gyzyklanmalar beýan edildi.
Saud Arabystanynyň hökümetiniň resmi wekilleri Patyşalygyň Türkmenistanyň ýangyç-energetika, ulag-aragatnaşyk, dag magdan we beýleki pudaklarynda işleýän iri kompaniýalary üçin amatly maý goýum ýagdaýyny döredýändigini bellediler. Hususan-da, Türkmenistanyň Prezidenti Gurbanguly Berdimuhamedowyň baglangyjy boýunça Beýik Ýüpek ýolunyň esasy ugry geçen ýerinde gurulýan Türkmenistan-Owganystan-Pakistan-Hindistan halkara gaz geçirijisiniň gurluşygyna goldaw bermek barada aýdyldy. Bellenilişi ýaly, Beýik Ýüpek ýoly gadymy döwürde Uzak, Orta we Ýakyn Gündogar ýurtlaryny Günbatar Ýewropa bilen söwda-ykdysady we medeni gatnaşyklar bilen baglanyşdyrdy.
Hormatly Prezidentimiz Gurbanguly Berdimuhamedow Söwda-ykdysady hyzmatdaşlyk boýunça türkmen-saud hökümetara toparynyň mejlisiniň jemlerine kanagatlanma bildirdi. 2013-nji ýyldan bäri şeýle görnüşdäki duşuşyklaryň 5-si geçirilip, olaryň ikitaraplaýyn gatnaşyklary ösdürmegiň netijeli guralyna öwrülendigini belledi. Şol bir wagtyň özünde taraplar özara peýdaly gatnaşyklaryň ýokary derejä eýedigine garamazdan, iki ýurduň herekete girizilmedik ykdysady mümkinçilikleriniň bardygyna düşünýär diýip, döwlet Baştutanymyz belledi.
Türkmen-saud toparynyň bäşinji mejlisiniň we türkmen wekiliýetiniň saudly kärdeşleri bilen guran duşuşyklarynyň, gepleşikleriniň işjeň häsiýete eýe bolandygyny belläp, milli Liderimiz bu ugurdaky işleri yzygiderli durmuşa geçirmek babatda birnäçe görkezmeleri berdi.
Mejlisde garalan beýleki meseleleriň hatarynda möwsümleýin oba hojalyk işleriniň barşy, Daşoguz welaýatynyň Saparmyrat Türkmenbaşy etrabynda pagta egriji fabrigi gurmak boýunça alnyp barylýan işler, Owganystan Yslam Respublikasyna iberilýän elektrik energiýanyň möçberini artdyrmak, paýtagtymyzyň we ýurdumyzyň welaýatlarynyň ýaşaýjylaryny arassa agyz suwy bilen bökdençsiz üpjün etmek, bilim we ylym ulgamlaryny ösdürmek boýunça görülýän çäreler bilen bagly meseleler boldy.
Türkmenistanyň Prezidenti “Ministrlikleriň we pudak edaralarynyň 2018-nji ýylda sergileri, ýarmarkalary, maslahatlary we festiwallary geçirmegi hakyndaky” Karary makullady.
Ministrler Kabinetiniň mejlisinde başga-da birnäçe möhüm meselelere garaldy we olar boýunça degişli çözgütler kabul edildi.


text:
ORIENT agentligine görä, Türkmenistan 2018-nji ýylda dynç alyş üçin iň gowy ýurt diýlip yglan edildi.
Birnäçe ýurda turizm we syýahatçylyk boýunça birnäçe programmalaryň esasynda Italiýanyň “Rai Tre” TW kanaly tomaşaçylaryň arasynda pikir öwrenmeleri geçirdi we 2018-nji ýylda syýahatçylyk üçin iň gowy ýurdy saýlady, Türkmenistan “taryh” kategoriýasyndan ýeňiji boldy diýip Trend agentligi habar berdi.
Maglumata görä, sanawda Türkmenistandan soň Orsýetiň Kareliýa regiony durýar. Fransuz Polynesiýa we Fillipinler “jennet” kategoriýasynda ýeňiji hökmünde agzalýar, San Fransisko we Günorta Koreýanyň paýtagty Seul “şäher durmuşy” kategoriýasynda öňe saýlanypdyr.
Türkmen halky bäş müň ýyllyk taryha eýe, paleolit we mesolit döwürlere degişli tapyndylaryň ençemesi muňa şaýat bolýar. Grek we rim gadymy ýazgylarda agzalýan Margiana döwleti häzirki Türkmenistanyň territoriýasynda ýerleşipdir diýlip, maglumatda bellenýär.
Türkmenistan dünýäniň iň ýapyk ýurtlarynyň bir bolup, wiza almak üçin iň uly kynçylykly ýurtlaryň onlugyna girýär.


text:
Haçanda Pygamberimiz bakylyk älemine ýerleşip, sahabalar oňa hyzmat etmek bagtyndan mahrum galanda, onuň wepat bolandygy baradaky habar aýan bolmazyndan öň, möminleriň emiri hezreti Omar münbere çykyp şeýle diýdi: «Muhammet ölüpdir diýmäň. Her kim Muhammet ölüpdir diýse, men onuň dilini keserin».
Ol bu söz bilen «Muhammet pygamber Allanyň kömegi, sylagy arkaly diri» diýmegi niýet edipdir. Bu şol Allatagalanyň: «Allanyň ýolunda wepat bolanlara hergiz öli diýmäň, olar öz Perwerdigärleriniň ýanynda[1]... diýen sözleri ýalydyr. Tabarynyň «Taryhynda»: «Muhammet alaýhyssalamy Isany göterişleri ýaly asmana göterdiler, ol ýene-de gaýdyp geler» diýilýär. Bu söz batyldyr we ony möminleriň emirine ýöňkemek dogry däldir. Ol ýöne pitne oduny söndürmek üçin, göçme manyda Muhammet ölenok diýipdir.
Möminleriň emiri hezreti Abu Bekr bu sözi eşidip, Mustapanyň otagyna girýär. Pygamberimiz öz mübärek düşeginde ýatan eken. Ol Pygamberimiziň ýemeni donuny çykaryp, onuň ýaňagyndan ogşap aglaýar, soňra ýüzüni ýapýar hem-de derrew metjide barýar. Şol wagt Omar münberde: «Her kim Muhammet öldi diýse, men onuň el-aýaklaryny keserin» diýip duran eken. Abu Bekr oňa:
– Eý, Omar, aýdýanyň näme? Bu dünýäde ýaýradyp ýören zadyň näme? – diýýär.
Omar bu sözi eşidip, münberden düşýär. Abu Bekr münbere çykýar we betbagtlyk zerarly ot çabraýan sözleri bilen hutba aýdyp, soňundan bolsa:
– Eý, musulmanlar, her kim Muhammede ybadat edýän bolsa, onda Muhammet öldi. Emma her kim Muhammediň Perwerdigärine ybadat edýän bolsa, onda ol hiç wagt ölmejekdir we diridir. Panylyk tozany onuň beýiklik çadyrynyň etegine ýetmez – diýýär. Şeýle diýip, ol şu aýaty okaýar: «Muhammet diňe bir pygamberdir. Ondan öň hem köp pygamberler geçdi»[2].
Omar:
– Men bu aýaty Abu Bekrden eşidenimde, edil şol wagt eşidendirin öýtdüm we öň hergiz eşitmedik ýaly boldum. Şonda Abu Bekriň menden artykmaçdygyny aňdym – diýýär.
Soňra Abu Bekr:
– Eý, musulmanlar, eger iki dünýäniň hem bagtyýarlygyny gazanaýyn diýseňiz, onda takwalygy öz şygaryňyz edinip, yslam dinini beýige galdyrmak üçin elde baryňyzy ediň – diýýär.
Ol bu sözleri aýdyp münberden düşjek bolanda, hezreti Omar ýerinden turup, onuň bilen ähtleşýär we ony halypa bolanlygy bilen gutlaýar. Şol gün ähli medineliler onuň bilen ähtleşipdirler.
Hekaýat
Hezreti Mustapa ahyret älemine göç etmezinden öň Usama ibn Zeýde[3] leşger hem baýdak berip, Şama gitmegini we öz kakasynyň aryny almagyny hem-de ol ülkäni basyp almagy buýurýar. Pygamberimiz ajal düşeginde wagty Usama Medineden çykypdy, emma heniz ugramandy. Abu Bekr halypa bolansoň, ilki bilen Usamanyň Şama gitmegine rugsat berýär. Sahabalar oňa şeýle diýýärler:
– Eý, möminleriň emiri, araplar mürtet[4] boldular we tabynlyk halkasyndan baş boşatdylar. Bu ýerden Şama çenli ýol uzak. Leşgeri Medineden daşlaşdyrmak dürs däldir – diýipdirler.
Şonda Abu Bekr:
– Beýik Allatagala bize ýardyr we ýardamçydyr. Men hezreti Mustapanyň beren buýrugyny bozup bilmen – diýip, jogap berýär.
Şeýdip, Usamany goşun bilen ugradýar. Usama ugramazdan öň möminleriň emiri Abu Bekriň ýanyna hoşlaşmaga gelýär. Möminleriň emiri öýünden çykýar. Onuň atyny getirýärler. Ol ata münmän, pyýada ýöreýär. Şol wagt ondan:
– Eý, möminleriň emiri, näme üçin atyňa münmeýärsiň? – diýip soraýarlar. Ol:
– Men Hudaýyň ýolunda turan tozan meniň aýagyma siňsin diýýärin. Sebäbi men hezreti Mustapanyň: «Her kimiň aýagyna Alla ýolunda tozan siňse, Hudaýtagala onuň tenine dowzah oduny haram eder» diýenini eşitdim – diýip, jogap berýär.


text:
Gurbanbibi Atajanowa "Demir Zenan" diýlip tanalýar. Ol Türkmenistanyň ilkinji prezidenti Saparmyrat Nyýazow döwründe 10 ýyllap ýurduň baş sülçüsi wezipesini alyp bardy we döwlet ýolbaşçylaryny yzygiderli jogapkärçilige çekmek bilen at gazandy. Atajanowa 1991-nji ýylda Sowet Soýuzy dargan mahaly baş sülçüligiň işgäridi. Türkmenistan garaşs...
Awtor:
DrWaltBishop
(Wasýok)
|
Kategoriýa: Gep-Gürrüň |
24.11.2017 01:59
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#88)


text:
Rumyn häkimiýetleri soňy zorluga ýazan anti-hökümet protestlerinden soň 440 adamyň, şol sanda polisiýa ofiserleriniň bejergi alandygyny aýdýar.
Buharest-Ilfov adatdan daşary ýagdaýlar gullugy 11-nji awgustda 65 adamyň, şol sanda 9 sany polisiýa ofiseriniň hassahana äkidilendigini aýtdy.
Rumyn paýtagty Buharestde korrupsiýa garşy protestçiler bilen pitnä garşy polisiýanyň arasynda bolan çaknyşyk zorluga ýazyp, ýüzlerçe adamyň ejir çekmegine alyp geldi.
Polisiýa şäheriň esasy skwerinde umuman parahatçylykly protest bildirýän on müňlerçe adamy dargatmak üçin göz ýaşardyjy gaz we suw toplaryny ulandy.
10-njy awgustda rumyn şäherleriniň köçelerinde 100 müň çemesi adamyň toplanmagyna alyp gelen protestler soňlanyp barýarka zorluga ýazdy we merkez-sagçy prezident Klaus Iohannispolisiýany “aşa artyk güýç ulanmakda” aýyplap, täze hökümeti ýazgaryp çykyş etdi.
"Men pitnä garşy polisiýanyň gazaply goşulyşmasyny berk ýazgarýaryn, bu meýdançadaky adamlaryň köpçüliginiň hereketlerine düýpden gabat gelmeýär” diýip, ol feýsbukda ýazdy.
"Içeri işler ministrligi bu gije bolan wakalara näme sebäpden beýle çemeleşendigini gyssagly düşündirmeli bolar” diýip, ol aýtdy.


text:
Gyz ucin oglandan gowy sozler +3
1. SENI KUYSEDIM.(I MISS YOU)
Yurekden aydylyan wagty, cunnur manyly sozlerdir. Yuregimizi biraz bursa-da, esideninde bagtly edyan sozler.
2.HORLANYPSYN OYTYAN.
Bir zenana aydylyp bilinjek in gowy sozdur. Garsynyzdaky gyzyn sol wagtky ruhy yagdayyna garamazdan, esideninde begenjek we bagtly boljak sozleri.
3.SEN ORAN OWADAN.(YOU'RE SA BEAUTIFUL).
Owguli we taryp edyan sozleri halamayan gyz yokdur, yone kompliment edip onarmayan erkek bardyr. "Geyen koynegin owadan eken" dal-de "Bu geyen koynegin sana gowy gelisipdir, sen oran owadan gorunyarsin" diymek komplimentdir. Taryp edin, bagtly edin.
4.SEN YENDIN.(PFF ALRIGHT YOU WIN, FOREVER!)
Soyyan ayalyny bagtly etmek ucin elinden gelenini edyan adamlaryn aydyan sozleridir. Egony bir tarapa ayyryp, galalaryyykyp, gapylary acyp, kabullanyp we manysyz sowuslere son bermekdir. Bu ayallary bagtly eder.
"Sen yendin, sen diyan filimini goreli"
"Sen yendin, dync almaga...yere gideli
5.ERTIRIN HAYYRLY SOYGULIM.
Hemmamizin irden turup, el-yuzumizi yuwmankak ilki edyan zadymyz telefona seretmek diysek yalnysmarys. Irden oyanyp "ertirin hayyr" diyen habary gormek oran bagtly edyar. Butin gunin sowly we gowy gecmegi ucin bu sozler yeterlikdir.
6.ORAN TAGAMLY.
Ayallaryn zahmet cekip, wagtyny sarp edip, icine mahrini gosup sizin ucin tayyarlan lezzetli tagamlaryna sogbolsun aydyp, oz hosallygynyzy bildirmek olary bagtly eder...............
awtor: ☆akmyradow


text:
Orsýetiň prezidenti Wladimir Putin, Kreml bilen ilteşigi bolan milliarderiň 2016-njy ýylda ABŞ-da geçirilen prezident saýlawlaryna goşulyşandygy barada Birleşen Ştatlaryň eden aýyplaýjy aktyna güldi. Şeýle-de, ol özüniň aşpezlerinden biriniň ABŞ-daky prezident saýlawlaryna goşulyşyp biljekdigi barada aýdylýanlary ýaňsylady.
4-nji iýunda Awstriýanyň “ORF” teleradio ýaýlymyna beren interwýusynda Putin Birleşen Ştatlaryň ýörite geňeşçisi Robert Mueller tarapyndan Prigožine garşy ýöňkelen aýyplamalary “gülkünç” diýip, ret etdi.
“Putiniň aşpezi” diýen ada eýe bolan tüçjar Prigožin birnäçe restoranyň we köplenç trol zawody diýlip häsiýetlendirilýän Internet derňew agentliginiň eýesidir. Bu agentlik 2016-njy ýyldaky saýlawlar döwründe ABŞ-nyň sosial media kampaniýasyny geçiripdi.
Muelleriň aýyplaýjy akty Prigožini we başga-da 12 sany orsýetlini syýasy taýdan bölüji maglumatlary we mahabatlary ýaýratmak arkaly saýlawlara goşulyşmak bilen ilteşikli diýilýän dildüwşüge gatnaşmakda aýyplaýar. Gürrüňi edilýän maglumatlaryň we mahabatlaryň Facebook, Twitter we beýleki sosial ulgamlardaky ABŞ-ly ses berijileriň millionlarçasyna baryp ýetendigi aýdylýar.
“Eger orsýetli restoran eýesi Birleşen Ştatlardaky we ýewropa ýurtlaryndaky saýlawlara täsir ýetirip bilýän bolsa, günbatar informasiýasy we syýasy gurşawy näderejede pese gaçan bolup biler” diýip, Putin belledi.


text:
TÜRKMENISTANDA IMPORT ÖNÜMLERINIŇ ORNUNY TUTÝAN SYÝASATY NETIJELI DURMUŞA GEÇIRMEGIŇ ÝOLLARY
Dünýäde maliýe-ykdysady çökgünligiň dowam etmegi köp ugurda milli ykdysadyýetiň ösüşine öz ýaramaz täsirini ýetirýär. Bu ýagdaý, öz gezeginde, durnukly ykdysady ösüşi üpjün etmek üçin täze çemeleşmeleriň ulanylmagyny talap edýär. Hususan-da, import garaşlylygynyň artmagy netijesinde ýurduň ykdysady howpsuzlygynyň peselýändigini göz öňünde tutup, köp döwletler bu syýasaty oýlanyşykly durmuşa geçirmäge çalyşýarlar. Şunda import strategiýasyna milli ykdysady pugtalandyrmak we eksport kuwwatyny döretmek üçin geçiş häsiýetli syýasat hökmünde garalan ýagdaýynda onuň netijeli bolýandygy daşary ýurt tejribesi görkezýär.
Importy çalyşmak ýurduň içerki bazarynda daşary ýurtlardan getirilýän möçberini azaltmak ýa-da olaryň getirilmegini düýbünden bes etmek arkaly anyk harytlaryň ornuny tutýan ýerli önümçiligiň ösdürilmegini aňladýar. Şunda şol önümleriň isleg ödeýjilik häsiýetleriniň has ýokary bolmagy, gymmatynyň bolsa import önümleriniň bahasyndan pes bolmagy esasy şertleriň biridir. Umuman alnanda, importyň ornuny tutýan syýasat ýurduň import garaşlylygynyň derejesini peseltmegiň netijeli gurallarynyň biri bolup durýar.
Soňky birnäçe ýyllaryň dowamynda dünýä ýurtlarynyň ykdysady strategiýalarynda import önümleriniň ornuny çalyşýan syýasatyň ileri tutulýan ugur hökmünde kesgitlenmegi, ilkinji nobatda, daşary amatsyz täsirleriň derejesiniň artmagy bilen şertlendirilendir. Bu ýagdaý dünýäniň hojalyk gatnaşyklarynyň subýekti hökmünde Türkmenistan döwletimizde eksport-import amallaryny kämilleşdirmek meselesini döwrüň strategik ähmiýetli meseleleriniň birine öwürýär. 2015-nji ýylyň maý aýynda «Türkmenistanda daşary ýurtlardan getirilýän harytlaryň ornuny tutýan önümleri öndürmek boýunça Döwlet maksatnamasynyň» hem-de «Türkmenistanda öndürilýän önümleriň daşary ýurtlara iberilýän möçberlerini artdyrmak boýunça Döwlet maksatnamasynyň» kabul edilmegi we häzirki döwürde olary durmuşa geçirmek boýunça amala aşyrylýan işler munuň şeýlediginiň aýdyň subutnamasydyr.
Halkara Pul gaznasynyň Ýerine ýetiriji geňeşiniň 2018-nji yl üçin ýurdumyzyň kdysady ýagdaýyna berýän bahasyna görä, ýurdumyzda ösüş depgininiň 6,5 göterim derejesinde saklanylmagyna, hususan-da, tebigy gazyň eksportynyň hem-de importyň ornuny tutýan önümçilikleriň artmagynyň, şeýle hem giň gerimler bilen alnyp barlan karz syýasatynyň ýardam berendigi aýratyn nygtalmagy importy çalyşýan we eksporta gönükdirilen önümleriň möçberini artdyrmak boýunça häzirki döwürde alnyp barylýan syýasatyň ykdysady netijeliliginden nyşan.
Import önümleriniň ornuny çalyşýan syýasatyň esasy görkezijileri bolup onuň ykdysady, jemgyýetçilik-durmuş we strategik maksada laýyklygy çykyş edýär.
Bu syýasatyň ykdysady maksada laýyklygy ýurduň içindäki çig mallaryň we zähmet gorlarynyň netijeli ulanylmagynda, önümçilik kuwwatyny ösdürmegiň esasynda barha artýan islegleri kanagatlandyrmakda öz beýanyny tapýar. Bu ýagdaý ýurtda maýa goýum syýasatynyň has-da işjeňleşmegine itergi bermek bilen, ol täze iş orunlarynyň döredilmegine, netijede, ilatyň iş bilen meşgullygynyň ösmegine, döwletiň ykdysady howpsuzlygynyň pugtalanmagyna ýardam berýär.
Ilatyň ýaşaýyş derejesiniň gowulanmagy, ylmy-tehniki ösüşiň işjeňleşmegi we ilatyň bilimiň derejesiniň ýokarlanmagy bolsa onuň jemgyýetçilik-durmuş ähmiýetli netijeleriniň ýokarydygyny görkezýär.
Import önümleriniň ornuny çalyşýan syýasatyň amala aşyrylmagy, ilkinji nobatda, içerki islegleri kanagatlandyrmaga mümkinçilik bermek bilen, wagtyň geçmegi bilen eksport önümleriniň möçberleriniň artmagyna hem itergi berýär. Şol bir wagtda bu çäreleriň ýurdumyzyň beýleki döwletlere bolan import garaşlylygynyň derejesini peseltmäge, ykdysadyýetiň senagatlaşmagyna, täze senagat kärhanalarynyň döremegine, netijede, bäsdeşlige ukyply önümleriň möçberleriniň artmagyna ýardam bermegi bu syýasatyň ýurduň geljekki ösüşini üpjün etmekde strategik nukdaýnazardan bähbitli bolup durýandygyna şaýatlyk edýär.
Importyň ornuny tutýan önümçiligiň önümleriniň diňe içerki bazara däl, eýsem, daşary bazarlara hem gönükdirilýändigini nazara alsak, onda önümiň bäsdeşlige ukyplylygynyň derejesiniň ýokary bolmagy möhüm şertleriň biri hasaplanýar. Munuň üçin diňe bir önümçilikleriň döredilmegi ýeterlik bolman, eýsem, tutuş ykdysadyýetiň, degişli infrastrukturanyň we durmuş ulgamynyň ösen derejesini ýokarlandyrmak zerurlygy ýüze çykýar. Şunuň bilen baglylykda milli önüm öndürijileri höweslendirmek çäreleriniň we goldaw bermegiň dürli mehanizmleriniň işlenip taýýarlanylmagy hem-de durmuşa ornaşdyrylmagy bu syýasatyň üstünlikli durmuşa geçirilmegine ýardam berýär. Döwletiň düzgünleşdiriş çäreleriniň degişli edilýän pudaklary saýlananda önümleriň özboluşlylygynyň, hil häsiýetleriniň, bäsdeşligiň derejesiniň we senagat kuwwatlylygynyň hasaba alynmagy hökmany şertleriň biridir.
Häzirki döwürde dünýä tejribesinde importy çalyşýan syýasaty üstünlikli amala aşyrmaga mümkinçilik berýän birnäçe höweslendiriji maliýe çäreler we mehanizmler tapawutlandyrylýar.
1. Önümleriň ýa-da hyzmatlaryň döwlet tarapyndan ýokarlandyrylan bahalarda satyn almagy. Ol bazara gatnaşyjylara goldaw bermegiň has netijeli çäreleriniň biri bolup durýar. Şunda döwlet esasy düzgünleşdiriji we satyn alyjy bolup durýar. Döwlete häsiýetli bolan şeýle aýratynlyklar, öz gezeginde, tutuş bazara täsir edýär we importy çalyşýan strategiýany goldamaga mümkinçilik berýär. Şeýlelikde, döwletiň satyn almagy, bir tarapdan, çäklendiriji, beýleki tarapdan, höweslendiriji häsiýetli mehanizm bolup çykyş edýär.
2. Salgyt ýeňillikleri. Önümçilik kärhanalaryna salgyt ýeňillikleriniň berilmegi bu syýasaty goldamaga mümkinçilik berýän çäreleriň biridir. Hususan-da, daşary ýurt tejribesinde zähmet hakynyň ýokary derejesi bilen tapawutlanýan ýokary tehnologik iş orunlarynyň döredilendigi üçin girdejä salynýan salgydyň möçberi peseldilýär. Mundan başga-da, esasy gaznany täzelän kärhanalar emläge salynýan salgydy tölemekden boşadylýar. Bu ýeňillikler zähmet öndürijiliginiň ýokarlanmagyna we önümçilikde importy çalyşýan işi höweslendirmäge mümkinçilik berýär. Bu çäre iri kärhanalar üçin has bähbitlidir.
3. Gümrük çäreleri. Milli önümçiligi höweslendirmek maksady bilen, daşary ýurtlardan getirilýän harytlaryň käbir görnüşlerine gümrük paçlaryny ýokarlandyrmak çäresi ulanylýar.
4. Ýeňillikli karz çäreleri. Bu çäreler täze önümçilikleriň döredilmegine, olara döwrebap tehnologiýalaryň giňden ornaşdyrylmagyna ýardam berýär.
5. Standartlaşdyrmak işlerini güýçlendirmek. Import edilýän önümleri çalyşmaga uly ýardam berýän çäre bolup, ol aýratyn elementleriň özara çalşylmagyny, howpsuzlyk kadalarynyň berjaý edilmegini, ekologik talaplaryň we ygtybarlylygyň ýokarlandyrylmagyny üpjün edýän serişde bolup durýar. Standartlaşdyrmagyň milli ulgamynyň ösdürilmegi, bir tarapdan, hili pes bolan import önümleriniň möçberleriniň azaldylmagyna ýardam berýän bolsa, beýleki tarapdan, ýerli kärhanalaryň bäsdeşlige ukyply önümleri öndürmäge çalyşmaklary üçin möhüm şertleriň döredilmegine mümkinçilik berýär.
«Türkmenistanda daşary ýurtlardan getirilýän harytlaryň ornuny tutýan önümleri öndürmek boýunça Döwlet maksatnamasynda» importyň ornuny tutýan önümçilikleriň telekeçiler tarapyndan gurulmagynyň göz öňünde tututlmagy hususy pudagyň wekilleri tarapyndan häzirki döwürde öndürilýän we öndüriljek önümleri sertifikatlaşdyrmak we standartlaşdyrmak işlerini kämilleşdirmek bilen baglanyşykly meseleleriň ähmiýetiniň artjakdygyny alamatlandyrýar.
"Standart, hil we howpsuzlyk" žurnaly -№2 2018


text:
"Boý Bodron" Dermanhana Internet-apteka tölegsiz programmasyny öz ykjam telefonlaryñyza ornaşdyryñ!
Programma Size şu mümkinçilikleri berer:
- Derman serişdesiniñ dermanhanada barlygyny we onuñ bahasy barada maglumat almak,
- Dermanhanadaky bar bolan derman serişdelerini, şol sanda kosmetiki we çagalar üçin niýetlenen harytlary sargamak. Bellik: bu hyzmat ýakyn wagtda işläp başlar.
Derman serişdesini satyn alanyñyzdan soñ onuñ dogry we wagtynda ulanylmasy wajypdyr. Şonuñ üçin bu programmada dermanyñ wagtynda ulanylmagy üçin "Ýatlatma" funksiýasy girizilendir.
Dermanhananyñ salgysy: Aşgabat ş., Görogly köçesiniñ ugrundaky "Aşgabadyñ Ýalkymy" söwda merkeziniñ 1-nji gaty (Tiz kömek merkeziniñ gapdaly, Köşi ýaşaýyş toplum tarapy).
Tel: 97-03-03


text:
Türkmenbaşy Halkara deňiz porty
Türkmenbaşy şäheriniň halkara howa menzili bilen “Awaza” milli syýahatçylyk zolagyny baglanyşdyrýan täze ýokary tizlikli ulag ýolunyň ugrunda gurlan awtomobil estakadalaynyň ikisi hem ulag-aragatnaşyk ulgamynda ähmiýetli desgalar bolup durýar.
“Türkmenbaşynyň halkara deňiz portuny we Türkmen deňiz söwda flotuny ösdürmegiň 2020-nji ýyla çenli döwür üçin baş meýilnamasy” işlenip taýýarlanylanda syýahatçylyk ulgamy göz öňünde tutuldy. Bu resminama laýyklykda, Hazaryň kenarynda köpugurly gämi duralgalary, ýolagçy deňiz wokzaly we beýleki desgalary bolan täze deňiz terminallary bina edildi.
Türkmenistanyň daşary ykdysady gatnaşyklarynda deňiz arkaly ýük daşamalaryna möhüm orun berilýär. “Türkmenbaşynyň halkara deňiz portuny hem-de Türkmen deňiz söwda flotuny ösdürmegiň 2020-nji ýyla çenli döwür üçin Baş meýilnamasyna” laýyklykda Hazaryň kenarynda islendik görnüşdäki we dürli ýük göterijiligi bolan gämileri kabul etmäge ukyply köpugurly duralgalary bolan täze deňiz terminallary bina edildi.
Degişlilikde, üstaşyr ýükleri işlemek we saklamak üçin ammarlary bolan hem-de eksport-import amallaryny ýerine ýetirmek üçin häzirki zaman logistik merkez dörediler. Bu ýerde şeýle hem deňiz gämilerini abatlaýan baza, ýolagçy deňiz wokzaly we beýleki desgalar bar.
Bu ädimleriň hemmesi «2020-nji ýyla çenli Türkmenbaşy halkara deňiz menzilini we Türkmen deňiz söwda flotuny ösdürmegiň baş meýilnamasynyň» yzygiderli durmuşa geçirilýändiginiň güwänamasydyr.
Içerki hem-de halkara ýolagçy we ýük gatnawlarynda wajyp ähmiýete eýe bolan ýurdumyzyň raýat awiasiýasynyň infrastrukturasyny döwrebaplaşdyrmak hem-de tehniki taýdan enjamlaşdyrmak, ulag ulgamynda tapgyrlaýyn amala aşyrylýan giň göwrümli meýilnamalaryň aýrylmaz bölegi bolup durýar.


text:
Gazagystanyň çäginde turan agyr gyş tupany paýtagt Astana barýan we ondan gaýdýan transport liniýalaryny böwetläp, Merkezi Aziýa ýurdunyň beýleki regionlaryny izolirledi.
11-nji ýanwarda Astananyň häkimi Aset Isekeşew ýurtda adatdan daşary ýagdaýy yglan etdi. Bu waka güýçli ýel we agyr ýagan gar sebäpli Astanada Nursultan Nazarbaýew adyndaky halkara aeroportyň ýapylmagynyň yz ýanyna gabat geldi.
Gijäň ýary ýagyp başlan gar gazak paýtagty bilen ýurduň beýleki regionlaryny birleşdirýän ähli ýollaryň hem ýapylmagyna getirdi.
Gazagystanyň içeri işler ministri Kalmuhanbet Kasymow Akmola, Karagandy, Pawlodar we Kyzyl-Orda sebitlerindäki ähli ýollaryň hem 11-nji ýanwarda ýapylandygyny aýtdy.
Şeýle-de, 11-nji ýanwarda Astanada we ýurduň beýleki welaýatlarynyň köpüsinde mekdepler hem ýapyldy.


text:
Çap zolagynyň bezegi we döwürleýin neşirleriň bezeginde esasy ugurlar
Ýazylan wagty: 29 мая 2018 Ýazan Mayichka
Çap zolagynyň bezegi we döwürleýin neşirleriň bezeginde esasy ugurlar
Kompozision–grafiki modelirleme.Häzirki döwürde gazetleriň we Žurnal-laryň bezeginiň ýagdaýy. Gazet ne-şire berilmezden öň neşiriň dizaýn işleri boýunça öwrenmeli ýagdaýlar: Oňaýlylyk.Okyjylaryň okamaklary, jurnalist-leriň döretmekleri we bezeg işini ýerine ýetirmekleri üçin, çaphana işgärlerine işlerini ýerine ýetirmekleri üçin döredilýän oňaýly şertlr. Tygşytlylyk.Okyjylar, jurna-listler we çaphana işgärleri üçin wagt we serişde tygşytlylygy.Gözellik. Bezeg işleri.Şriftler, şekiller, bezeg işiniň aýratynlyklary. Dizaýn grafikasy. Gazet-žurnal önümçiligi.
Okalan sany: 32 Jogaplar: ( 0 )


text:
TDUmaksat
S.A.Nyýazow adyndaky Türkmen oba hojalyk uniwersitetinde "Açyk gapylar" güni geçirilýär
S.A.Nyýazow adyndaky Türkmen oba hojalyk uniwersiteti 2018—2019-njy okuw ýylynda ýokary okuw mekdebine girmäge isleg bildirýän ýaşlary şu ýylyň 9-njy iýunynda “Açyk gapylar” gününe çagyrýar.
Bu günlerde ýaşlar ýokary okuw mekdebi bilen tanyşdyrylar, olara uniwersitete girmek üçin talap edilýän resminamalar, okuw mekdebinde okadylýan...
Türkmenistanda okuwçylaryň tomusky dynç alyş döwrüne taýýarlyk görülýär
Ministrler Kabinetiniň 11-nji maýda geçirilen mejlisinde döwlet Baştutanyna mekdep okuwçylarynyň tomusky dynç alyş möwsümini guramaçylykly geçirmek boýunça alnyp barylýan işler barada hasabat berildi.
Şu maksatlarda çagalar bilen medeni-dynç alyş çärelerini we dürli sport bäsleşiklerini guramak, mugallymlary we terbiýeçileri seçip al...
Maliýe netijeliligi, kuwwatly ykdysadyýet — abadan ýurt
«Maliýe we ykdysadyýet» ylmy-amaly žurnaly ýurdumyzyň habarlar giňişliginde 2018-nji ýylda peýda boldy. Hormatly Prezidentimiz Gurbanguly Berdimuhamedowyň Kararyna laýyklykda döredilen neşir iki aýdan bir gezek türkmen, rus we iňlis dillerinde çap edilýär.
Hünärmenler, ýokary düzümiň, häkimiýet edaralarynyň ýolbaşçylary, maliýe-ykdys...
Oňaýly ýaşaýyş jaýlary halkymyzyň abadançylygy barada döwlet aladasydyr
Düýn Ak bugdaý etrabynyň Änew şäherinde täze ýaşaýyş jaý toplumynda öýlere göçüp baranlara açarlary gowşurmak dabarasy boldy.
Dört gatly jaýlaryň taslamalary olaryň binýadynyň, üçeginiň we diwarlarynyň sazlaşykly çözgütleri esasynda işlenip taýýarlanyldy. Binalaryň gurluşygynda döwrebap ýylylyk saklaýjy serişdeler ulanyldy. Goşmaça k...
Alp Arslan adyndaky teatrda Zaki Zaýnulliniň “Baýryň aňyrsynda” atly powestiniň esasynda “Alty gelin” oýny goýuldy
1941-nji ýylyň awgusty... Ýanýoldaşlaryny urşa ugradan alty gelin olar ýygnanşyk nokadyndan bellenilen ýere obalaryndan altmyş kilometr uzaklykdaky Raýewka stansiýanyň üstünden geçip gitjek diýen habar eşidýärler. Gelinler söwerlerine taýýarlan tagamlaryny araba ýükleýärler, ýöne kolhozda oragyň gyzgalaňly döwri bolansoň olara at bermeýärler. Başly...
2018 — 2019-njy okuw ýylynda okuwa girmek isleýän ýaşlary «Açyk gapylar» gününe çagyrýar
Seýitnazar Seýdi adyndaky Türkmen döwlet mugallymçylyk instituty 2018-nji ýylyň 28-nji aprelinde we 12-nji maýynda sagat 14.00-da 2018 — 2019-njy okuw ýylynda okuwa girmek isleýän ýaşlar bilen «Açyk gapylar» gününi geçirýär.
«Açyk gapylar» gününde ýaşlara hormatly Prezidentimiziň milli bilim ulgamyny kämilleşdirmek barada alyp barýan...
“Mollagara” şypahanasy
“Mollagara” şypahanasynda häzirki wagtda ýylyň bütün dowamynda nerw we daýanç hereket ulgamynyň keselleri, bogun keselleri, poliartritleri, ostehondrozy, infeksion rewmoartritleri, guryagyry, distrofiki artritleri, bursellýoz artritleri, bil agyry, nerwitleri, polinewritleri, poliomielitleri, osteohondrozy, oňurga kesellerini, önelgesizlik we peşew...
Sportuň olimpiýa göşrnüşleri fakultetiniň binasynyň gurluşygyna başlanyldy
Türkmenbaşy şaýolunyň ugrunda sportuň olimpiýa görnüşleri fakultetini döretmek boýunça işler başlandy, ol Milli sport we syýahatçylyk institutynyň düzümine girer. Ýokary okuw mekdebiniň binasynyň günorta tarapyndan Oguzhan köçesi bilen kesişýän ýere çenli on gektardan gowrak ýerde administratiw-okuw klasteri kemala getiriler.
“Ajaýyp...
Daşkentde türkmen däpleri we milli tagamlar görkezildi
Daşkentde Özbegistan Respublikasynyň Daşary işler ministrligininiň Özbegistan Respublikasynda ýerleşýän diplomatik wekilhanalary bilen bilelikde gurnan medeni däpleriň we milli tagamlaryň XVI gözden geçirilişi boldy. Çäre halklaryň ruhy bütewiligine we halkara ynsanperwer gatnaşyklary işjeňleşdirmäge gönükdirilendir.
Türkmenistanyň m...
Balkan welaýatynyň Gahrymanlary
Hususy habarçymyz Türkmenistanyň Kärdeşler arkalaşyklarynyň Milli merkeziniň Türkmenbaşy şäher geňeşiniň başlygy Aşyr Bezirgenow arhiw we muzeý maglumatlaryna salgylanyp şu aşakdakylary gürrüň berdi.
Söhbetdeşimiziň aýtmagyna görä, Balkan welaýatyndan 1941-1945-nji ýyllarda 35 müňe golaý adam Watany goramaga gidipdir. Şolaryň arasyndan Tür...
Sagdyn we ruhubelent ýaşlar Ýeňiş baýramyny bellediler
Hususy habarçymyz TDSG-nyň borçnamalaýyn harby gullukçysy Balhiýew Habib Mennikulowiç bilen söhbetdeş boldy. Söbetdeşimiziň aýtmagyna görä, 1941-1945-nji ýyllarda bolup geçen uruşda gazanylan Beýik ýeňiş adamzadyň taryhynda Watan goragy ugrunda gazanylan iň uly ýeňişleriň biri diýsek ýalňyşmarys. Ýagny, türkmen halky hem öňki SSSR-iň düzümine girý...
Gerçekler unudylmaýar
Beýik Ýeňiş gününiň senesi nesilleri we halklary, häzirki döwürde ýetilen sepgitleri, mähriban topragymyzy, onuň parahatçylygyny we asudalygyny, nesilleriň ýakyn we geljekki durmuşyny goramak üçin fronta giden türkmen esgerleriniň edermenligini berk baglanyşdyrýar. Türkmen halkynyň durmuşynda möhüm orun eýeleýär.
Mähribän Watanymyz, eziz tür...
«Ynsanperwerligiň belent nusgasy»
Golaýda geçirilen Ministrler Kabinetiniň mejlisinde Milli Liderimiz 1941-1945-nji ýyllaryň Beýik watançylyk urşunda gazanylan Ýeňişiň 73 ýyllygy mynasybetli uruş weteranlaryna, tylda edermenlik görkezip zähmet çekenlere we uruşda wepat bolan Watan goragçylarynyň ýan-ýoldaşlaryna sowgatlary gowşurmak hakyndaky Permana gol çekdi.
Milli Lider...
9-njy Maý-Beýik Ýeňiş güni
Beýik ýeňiş güni adamzadyň başyna agyr horluklary, ummasyz köp ýitgileri, hiç wagt ýatdan çykmajak ruhy gynançlary getiren faşizmiň elhenç jahan urşundan üstün çykylan Beýik ýeňiş gününiň baýramydyr. Uruş hakdaky agyr kyssany ýatlamak kyn, ýatlamazlyk asla mümkin däl. Sebäbi parahatçylyk söýjülik ynsanlaryň hakydasynda baky galan ol güni unudyp bil...
Döwletjan Ýagşymyradow ACB-de çempionlyk guşagyny gazandy
Döwletjan Ýagşymyradow çempionlyk guşagyny gazandy we eýýäm UFC-dan teklipler gelýär. Döwletjan Ýagşymyradow 28 ýaşly ildeşimiz geçen möwsüm Russiýada başa-baş söweşleri guraýan iň gowy gurama diýlip saýlanan ACB guramasynda bäş duşuşyk geçirip, olaryň hemmesinde hem ýeňiş gazandy. ACB-de birinji agyr agramda çykyş edýän Ýagşymyradow bu agramlyk de...
Türkmenistanyň futbol ýygyndysy Aziýa kubogy — 2019-daky ilkinji duşuşygyny 9-njy ýanwarda geçirer
4-nji maýda Aziýanyň Kubogy-2019-yň bije çekişlik dabarasy geçirilipdi.
Onuň netijesinde Türkmenistanyň milli ýygyndysy “F” toparça düşdi. Toparçadan çykmak üçin milli ýygyndymyz Ýaponiýanyň, Özbegistanyň hem-de Omanyň ýygyndy toparlary bilen güýç synanyşar.
Şeýle-de, ýygyndylaryň duşuşyklarynyň geçiriljek wagtlary hem belli boldy. Tü...
Weteranlara pul sylagy gowşuryldy
5-nji maýda Aşgabat şäher häkimliginiň “Mekan” köşgünde 1941—1945-nji ýyllaryň urşunda gazanylan Ýeňşiň 73 ýyllygy mynasybetli uruş weteranlaryny we urşuň yzynda galanlary hormatlamak dabarasy boldy hem-de olara hormatly Prezidentimiz Gurbanguly Berdimuhamedowyň adyndan pul sylaglary, gymmat bahaly sowgatlar, ajaýyp ýaz gülleri gowşuryldy.
D...
Harby däpleriň mirasdüşerleri: türkmen topragyndaky asudalyk ygtybarly goralýar
3-nji maýda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň Buýrugy esasynda geçirilen milli goşunyň söweşjeň ukyplylygyny duýdansyz barlamak nobatdaky gezek Ýaragly Güýçleriň goşunlarynyň ähli kysymlarynyň we bölümleriniň oňat taýýarlygyny görkezdi.
Türkmen h...
Ykdysady Hyzmatdaşlyk Guramasyna agza ýurtlaryň ulag we aragatnaşyk ministrleriniň duşuşygy
«Awaza» milli syýahatçylyk zolagynda Ykdysady Hyzmatdaşlyk Guramasyna agza ýurtlaryň ulag we aragatnaşyk ministrleriniň IX mejlisi boldy. Onuň gün tertibine sebit we sebitara ulag-aragatnaşyk pudagyny ösdürmek, bu möhüm ugurdaky halkara hyzmatdaşlygy işjeňleşdirmek bilen baglanyşykly...
Ykdysady Hyzmatdaşlyk Guramasyna agza ýurtlaryň ulag we aragatnaşyk ministrleriniň duşuşygy
Düýn «Awaza» milli syýahatçylyk zolagynda Ykdysady Hyzmatdaşlyk Guramasyna agza ýurtlaryň ulag we aragatnaşyk ministrleriniň IX mejlisi boldy.
Onuň gün tertibine sebit we sebitara ulag-aragatnaşyk pudagyny ösdürmek, bu möhüm ugurdaky halkara hyzmatdaşlygy işjeňleşdirmek bi...
Täze Türkmenbaşy deňiz porty abraýly sylaglara mynasyp boldy
“Awaza” Kongressler merkezinde geçirilen Halkara ulag maslahatynyň dowamynda dürli guramalaryň bilermenleri tarapyndan Türkmenbaşy täze deňiz portuna mynasyp sylaglaryny gowşurmak dabarasy bolup geçdi.
Türkmenistanyň Prezidenti Gurbanguly Berdimuhamedow Türkmenbaşy Halkara deňiz portuny gurmak başlangyjyny öňe sürenligi üçin aýratyn...
Türkmenistanyň Prezidenti ählumumy ulag meseleleri boýunça halkara foruma gatnaşdy
Düýn «Awaza» milli syýahatçylyk zolagyndaky kongresler merkezinde “Beýik Ýüpek ýoly — täze ösüşlere tarap” atly halkara forum geçirildi. Onuň açylyşyna hem-de dabaraly mejlisine hormatly Prezidentimiz Gurbanguly Berdimuhamedow gatnaşdy.
Ýokary derejeli duşuşygyň gün tertibine ulag we logistika ulgamlarynda özara bähbitli hyzmatdaşlyg...
Türkmenistanyň Prezidenti “Çalyk Holding” kompaniýalar toparynyň müdiriýetiniň ýolbaşçysyny kabul etdi
Hormatly Prezidentimiz Gurbanguly Berdimuhamedow “Çalyk Holding” kompaniýalar toparynyň müdiriýetiniň başlygy Ahmet Çalygy kabul etdi.
Türk işewüri milli Liderimizi taryhy waka — Halkara deňiz portunyň açylmagy bilen tüýs ýürekden gutlady. Bellenilişi ýaly, bu gün Türkmenistan durmuş-ykdysady ösüşinde gazanan üstünlikleri bilen tutuş...
Türkmenistanyň Prezidenti Eýranyň ýollar we şäher ösüşi ministrini kabul etdi
Türkmenistanyň Prezidenti Gurbanguly Berdimuhamedow Eýran Yslam Respublikasynyň ýollar we şäher ösüşi ministri Iran Abbas Ahmad Ahundini kabul etdi.
Myhman duşuşykda ikitaraplaýyn hyzmatdaşlygyň wajyp meselelerini ara alyp maslahatlaşmaga döredilen mümkinçilikler üçin hoşallyk bildirip, döwlet Baştutanymyza Eýran Yslam Respublikasyny...
Türkmenbaşy Halkara deňiz porty - halkara logistikanyň altyn halkasy
Türkmenbaşy Halkara deňiz portunyň gurluşygy Türkmenistanyň döwletimiziň geoykdysady taýdan amatly ýerde ýerleşýändigi nazarda tutup, «Türkmenbaşynyň Halkara deňiz portuny we Türkmen deňiz söwda flotuny 2020-nji ýyla çenli ösdürmegiň Baş meýilnamasyna» laýyklykda amala aşyryldy. Bu halkara portuň gurluşygyna Hormatly Prezidentimiziň 2014-nji ýylyň...


text:
Birleşen Ştatlaryň armiýasy amerikan harbylarynyň bir agzasynyň alan ýaralary netijesinde Owganystanyň gündogaryndaky Logar welaýatynda aradan çykandygyny aýdýar.
4-nji noýabrda ýaýradylan beýanatda ABŞ-nyň Owganystandaky harby operasiýalarynyň komandiri general John Nikolson pida bolan harbynyň şahsyýetini aýdyňlaşdyrmady ýa-da operasiýanyň jikme-jikleri barada maglumat bermedi.
Bu soňky bir hepdäniň dowamynda Logar welaýatynda ölen ikinji amerikan harbysydyr.
28-nji oktýabrda ABŞ-nyň armiýasy amerikan harbylarynyň bir agzasynyň Harwar etrabynda bolan dikuçar heläkçiliginde ýaralanandygyny we şondan soň aradan çykandygyny aýdyp, munuň duşmanyň hereketi esasynda ýüze çykmandygyny belledi.
Bu maglumatdan aýrylykda, ABŞ-nyň armiýasy 3-nji noýabrda Gunduz welaýatynyň Çahardara etrabyna edilen howa zarbalarynda parahat ilatdan ýaşaýjylaryň ölendigi baradaky maglumatlaryň derňelýändigini mälim etdi.


text:
Çarşenbe güni «Amul — Hazar 2018» halkara awtorallisiniň ikinji tapgyry geçirildi. Şol gün agşamara “Amul — Hazar 2018” halkara awtorallisine gatnaşyjylar Ahal welaýatynda ýerleşýän ikinji «Garagum ýalkymy» düşelgesine ýetdiler. Şu gün irden ýaryş ýolunyň uzynlygy 228 kilometrden ybarat nobatdaky bölegini geçmek üçin ulaglaryň 75-sinden 55-si badalga...
Russiýa türkmen tebigy gazynyň «Günorta gaz geçelgesiniň» üsti bilen Ýewropa bazarlaryna iberilmegine garşy däl. Bu barada žurnalistlere Azerbaýjanyň Döwlet nebit kompaniýasynyň (SOCAR) wise-prezidentiniň orunbasary Witaliý Baýlarbaýew Waşingtonda geçirilen Atlantika geňeşinde habar berdi, diýip ORIENT habarlar agentligi belleýär.
Baýlarbaýewiň sözlerine görä, «Günorta gaz geçelgesi» «Gazpromyň» Ýewropadaky taslamalaryna bäsdeşlik etmäge ýykgyn etmeýär. Ähli turba geçirijiler energiýa serişdelerine bolan...
Türkmenistanyň nebitgaz toplumynyň Merkezi binasynda Ministrler Kabinetiniň Başlygynyň orunbasary Myratgeldi Meredowyň ýolbaşçylygynda nebitgaz toplumynyň kärhanalarynda 2018-nji ýylyň geçen sekiz aýynda edilen işleriň jemine bagyşlanan hasabat maslahaty geçirildi. maslahata şeýle hem Türkmenistanyň Prezidentiniň nebitgaz meseleleri boýunça geňeşçisi Ýagşygeldi Kakaýew gatnaşdy.
Maslahatyň dowamynda Döwlet ministri — «Türkmengaz» döwlet konserniniň başlygy M.Arçaýew, «Türkmennebit» döwlet konserniniň başlygy D.Hajyýew, «Türkmengeologiýa» döwlet...


text:
mertebesi belent ýolbaşçy: Eýranyň jogapkärleri jenaýatkärleri yzarlap suda tabşyrsynlar
Eýranyň yslam Ynkylabynyň mertebesi belent ýolbaşçysy şenbe güni Eýranyň günorta-günbatarynda ýerleşen Huzestan welaýatynyň merkezi Ahwaz şäherinde ýüze çykan terrorçylykly hüjümiň yzynda bu hadysada şehit bolanlaryň maşgala agzalaryna meded beriji sözlerini beýan etmek bilen bir wagtda ýurdyň jogapkärleri tizlik bilen jenaýatkärleriň yzyny yzarlap olary suda tabşyrmalydyrlar diýip nygtadylar.
düýný Eýranyň yslam Ynkylabynyň mertebesi belent ýolbaşçysy şenbe güni Eýranyň günorta-günbatarynda ýerleşen Huzestan welaýatynyň merkezi Ahwaz şäherinde ýüze çykan terrorçylykly hüjümden soňra bir sargyt boýunça bu hadysada şehit bolanlaryň maşgala agzalaryna meded beriji sözlerini beýan etdi we şehitlere uly derejeleri we dogan-garyndaşlaryna sabyr dileg etdiler.
zenanlara we çagalara tarap ok atýan ýüregi gaty bolan bu jenaýatkärler adam ahukukyndan arka çykan bolýan ýalançy döwletlere baglydyrlar, olar Eýranyň ýaragly güýçleriniň ýörişini we milli kuwwatlylygy görip başarýandäldirler diiýp Eýranyň yslam Ynkylabynyň mertebesi belent ýolbaşçysy Aýatolla hameneýi Hezretleri nygtap geçdiler.
Eýranyň yslam Ynkylabynyň mertebesi belent ýolbaşçysy sözleriniň dowamynda terrorçylaryň bu jenaýaty Amerikanyň sebitdäki garaşly döwletleriniň amala aşyrýan pitneleriniň dowamydyr diýip beýan etdiler.


text:
Mercedes Benz Ýewropadaky 774 müň ulagyny yzyna çagyrar
Germaniýanyň ulag kärhanasy Mercedes Benz Ýewropadaky 774 müň ulagyny yzyna çagyrar
Ulaglary yzyna çagyrmak baradaky karar Germaniýanyň Federal Transport ministri Andreas Şoýer bilen Daimler kärhanasynyň Dolanşyk geňeşiniň başlygy Dieter Zetsşeniň geçiren duşuşygyndan soň kabul edilendigi habar berildi.
Kärhananyň ulaglary zyňyndy ölçeglerinde lisenziýasy bolmaýan enjamlaryň ulanylandygy we şol sebäpli zyňyndy görkezýän enjamlaryň bolmalysyndan ýokary görkezýändigi mälim edildi.
Minstr Andreas Şoýer yzyna çagyrmak bilen bagly işleriň Federal Dwigatelli ulaglar edarasynyň gözegçiligi astynda boljakdygyny beýan etdi.
Yzyna çagyryljak ulaglar Mercedesiň Vito, GLC 330D ve C220D nusgalaryndan ybarat bolar.


text:
Birleşen Milletler Guramasynyň täze hasabatynda Siriýada aprelde jeňçileriň elindäki sebitlere sarin gazy bilen edilen hüjüme siriýa hökümetiniň günäkärdigi aýdylýar. Şol hüjümde azyndan 87 adam, şol sanda 30 çaga heläk bolupdy.
“Topar 2017-nji ýylyň 4-nji aprelinde Khan Şeikhun sebitine sarin gazynyň goýberilmegine Siriýa Arap Respublikasynyň jogapkärdigini ynam bilen aýdýar” diýip, hasabatda bellenilýär.
Mundan öň, Himiýa ýaraglarynyň öňüni almak boýunça guramanyň geçiren başga bir derňewinde zäherli nerw gazyny siriýa güýçleriniň ulanandygy boýunça deliller tapylypdy.
Şol döwür, ABŞ prezident Başar al-Assadyň hökümetini günäläp, Şaýrat howa bazasyna raketa hüjümini amala aşyrypdy.
Moskwa bilen Damask hüjümi siriýa hökümetiniň amala aşyrandygyny ret etdiler.


text:
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Döwlet howpsuzlyk geňeşiniň mejlisini geçirdi. Mejlisde harby we hukuk goraýjy edaralaryň şu ýylyň bäş aýynda geçiren işleriniň netijelerine garaldy, şeýle hem olaryň işini has-da kämilleşdirmek boýunça wezipeler kesgitlenildi.
Milli Liderimiz gün tertibini yglan edip, ilki bilen, Döwlet howpsuzlyk geňeşiniň sekretary, goranmak ministri Ý.Berdiýewe söz berdi. Ministr parahatçylykly, goranyş häsiýetine eýe bolan milli Harby doktrinany durmuşa geçirmek boýunça hasabat döwründe geçirilen işler, goşunyň ähli kysymlarynyň maddy-enjamlaýyn binýadyny has-da döwrebaplaşdyrmak, serkerdeleriň hem-de tutuş şahsy düzümiň hünär ussatlygyny ýokarlandyrmak boýunça görülýän çäreler barada hasabat berdi.
Hormatly Prezidentimiz hasabaty diňläp, ata Watanymyzyň goranyş ukyplylygyny üpjün etmek meselesine ünsi çekip, döwletimiziň geljekde hem halkymyzyň asuda we abadan durmuşynyň, Garaşsyz, Bitarap Türkmenistanyň gülläp ösmeginiň daýanjy bolan Ýaragly Güýçlerimiziň kuwwatynyň berkidilmegine uly üns berjekdigini belledi.
Döwlet Baştutanymyz harby gullukçylaryň nazaryýet we söweşjeň taýýarlygyny kämilleşdirmek bilen bir hatarda, Watan goragçylarymyzyň watançylyk terbiýesine hem-de beden taýýarlygyna, gulluk we durmuş şertleriniň gowulandyrylmagyna, amala aşyrylýan harby özgertmeleriň ileri tutulýan ugurlaryna aýratyn üns bermegiň möhümdigini aýdyp, ministre birnäçe degişli tabşyryklary berdi.
Mejlisiň barşynda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy Gurbanguly Berdimuhamedow polkownik D.Durdyýewi goranmak ministriniň orunbasary — Goranmak ministrliginiň Baş raýat goranyşy we halas ediş işleri müdirliginiň başlygy wezipesine belläp, ony goranmak ministriniň orunbasary — Goranmak ministrliginiň Baş üpjünçilik we tyl müdirliginiň başlygy wezipesinden boşatmak hakynda Karara gol çekdi.
Döwlet Baştutanymyz şeýle hem podpolkownik B.Nazarowy goranmak ministriniň orunbasary — Goranmak ministrliginiň Baş üpjünçilik we tyl müdirliginiň başlygy wezipesine belläp, ony Goranmak ministrliginiň Baş üpjünçilik we tyl müdirliginiň dolandyryş merkeziniň başlygy — Baş üpjünçilik we tyl müdirliginiň başlygynyň orunbasary wezipesinden boşatdy.
Döwlet serhet gullugynyň başlygy B.Gündogdyýew ata Watanymyzyň mukaddes araçäkleriniň eldegrilmesizligini üpjün etmek, parahatçylygyň we dostlugyň serhedi hökmünde Türkmenistanyň Döwlet serhediniň derejesini berkitmek boýunça durmuşa geçirilen işler barada hasabat berdi.
Ýurdumyzyň Ýaragly Güýçleriniň Belent Serkerdebaşysy serhetçileriň üstüne ýüklenen asylly hem-de örän jogapkärçilikli wezipe barada aýtmak bilen, serhet goşunlaryny tehnikalar we enjamlar bilen üpjün etmek, harby gullukçylara gulluk we durmuş şertlerini döretmek boýunça yzygiderli işleriň geljekde hem dowam etjekdigini belledi.
Soňra içeri işler ministri I.Mulikow şu ýylyň 5 aýynda ýurdumyzda düzgün-tertibi saklamak hem-de düzgün bozmalaryň, ýol-ulag hadysalarynyň öňüni almak, şeýle hem ýangyn howpsuzlygyny üpjün etmek boýunça garamagyndaky düzümleriň geçiren işleri barada hasabat berdi.
Milli Liderimiz Gurbanguly Berdimuhamedow Türkmenistany durmuş-ykdysady taýdan ösdürmegiň wezipelerini üstünlikli çözmäge goşant goşmakda hukuk goraýjy edaralaryň ähmiýetli ornuny belläp, raýatlarymyzyň kanuny hukuklarynyň we azatlyklarynyň goragynda durýan IIM-niň ähli bölümleriniň işini berk gözegçilikde saklamagy tabşyrdy.
Şeýle hem döwlet Baştutanymyz ýollarda hereket howpsuzlygynyň ýokary derejesini üpjün etmegi tabşyrdy. Hormatly Prezidentimiz Gurbanguly Berdimuhamedow ýol-ulag hadysalarynyň öňüni almak baradaky meseläni gozgap, awtoulag sürüjileri hem-de pyýadalar tarapyndan ýol hereketiniň düzgünleriniň berk berjaý edilmeginiň, ilat bilen degişli düşündiriş işlerini guramagyň möhümdigini aýtdy.
Soňra Ýokary kazyýetiň başlygy G.Hallyýew şu günüň talaplaryny nazara almak bilen hem-de halkara hukugyň hereket edýän kadalaryna laýyklykda, hasabat döwründe milli kazyýet ulgamyny hem-de kazyýet iş önümçiligini döwrebaplaşdyrmak boýunça görlen anyk çäreler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, kazyýet edaralarynyň işiniň döwlet syýasatynyň ileri tutulýan ugurlaryna doly laýyk gelmelidigini belledi. Milli Liderimiz bu syýasatyň maksadynyň ýurdumyzy hemmetaraplaýyn ösdürmekden we halkymyzyň abadan durmuşyny üpjün etmekden ybaratdygyny belläp, öňde goýlan wezipeleri, şol sanda kazylaryň hünär derejesini ýokarlandyrmak boýunça işleri berk gözegçilikde saklamagy tabşyrdy.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy mejlisiň dowamynda “Türkmenistanyň kazyýetleriniň kazylaryny wezipä bellemek we wezipeden boşatmak hem-de olara hünär derejelerini bermek hakynda” Permana hem gol çekdi.
Soňra Baş prokuror B.Atdaýew ýylyň başyndan bäri ýerine ýetirilen işler barada hasabat bilen çykyş etdi. Hereket edýän milli kanunçylygyň takyk berjaý edilmegine gözegçilik etmek şol işiň möhüm ugry bolup durýar.
Prokuratura edaralarynyň işgärleri döwletimiziň we jemgyýetimiziň durmuşynyň ähli ugurlarynda Kanunyň ähli zatdan ileri tutulmagyny üpjün edip, üstlerine ýüklenen borçlary abraý bilen ýerine ýetirmelidir diýip, milli Liderimiz Gurbanguly Berdimuhamedow olaryň işiniň her bir raýatyň hukuklarynyň hem-de bähbitleriniň goralmagyna gönükdirilip, adalatlylygyň belent ýörelgelerine laýyk gelmelidigini belledi hem-de degişli tabşyryklary berdi.
Soňra milli howpsuzlyk ministri D.Baýramow garalýan döwürde MHM-iň işiniň netijeleri hem-de ýurdumyzda ýaýbaňlandyrylan özgertmeleri üstünlikli durmuşa geçirmegiň aýrylmaz bölegi bolan amatly jemgyýetçilik ýagdaýyny saklamak boýunça hasabat döwründe amala aşyran çäreleri barada hasabat berdi.
Hormatly Prezidentimiz ýurdumyzda syýasy durnuklylygyň, halkymyzyň mizemez agzybirliginiň we jebisliginiň, onuň asuda, döredijilikli zähmetiniň ata Watanymyzyň özgertmeler ýoly bilen üstünlikli öňe gitmeginiň kesgitleýji ýagdaýlary bolup durýandygyny aýdyp, bu ugurda degişli işleri dowam etmegi tabşyrdy.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy Gurbanguly Berdimuhamedow wezipe borçlaryny talabalaýyk berjaý etmän, işgärleri saýlap-seçip almakda we ýerli-ýerinde goýmakda goýberen kemçilikleri üçin milli howpsuzlyk ministri D.Baýramowa berk käýinç yglan etdi hem-de ýol berlen kemçilikleri gysga wagtyň içinde düzetmegi oňa soňky gezek duýdurdy.
Döwlet gümrük gullugynyň başlygy A.Osmanow ýolbaşçylyk edýän düzüminde işleriň ýagdaýy hem-de hasabat döwründe ýerine ýetirilen işleriň netijeleri barada hasabat berdi.
Döwlet Baştutanymyz gümrük gullugynyň öňünde durýan esasy wezipeleri kesgitläp, serhetden geçýän harytlaryň pugta gözden geçirilmegini, ähli gümrük terminallarynyň takyk işlemegini ilkinji nobatdaky wezipeleriň hatarynda görkezdi. Munuň özi strategik halkara ulag-aragatnaşyk hem-de logistik merkez hökmünde ýurdumyzyň eýeleýän ornunyň berkemegi, üstaşyr geçelgeleri döretmegiň başyny başlamagy, Beýik Ýüpek ýolunyň täze görnüşde dikeldilmegi bilen aýrylmaz baglanyşyklydyr.
Bu gün türkmen gümrükçileriniň ygtyýarynda döwrebap enjamlar we tehnologiýalar bolup, olary doly ulanmak gerek diýip, milli Liderimiz Gurbanguly Berdimuhamedow bu edaranyň işgärleriniň hünär taýýarlygy bilen bagly meselä ilkinji derejede üns berilmelidigini aýtdy.
Adalat ministri B.Muhamedow şu günüň talaplaryny we ýagdaýlaryny nazara almak bilen, milli kanunçylyk-hukuk binýadyny has-da ösdürmek boýunça alnyp barylýan işleriň netijeleri barada hasabat berdi.
Milli Liderimiz ýurdumyzda amala aşyrylýan oňyn özgertmeleriň ähmiýetini belläp, kanunlar işlenip taýýarlanylanda hem-de hereket edýän kanunçylyk namalaryna üýtgetmeler we goşmaçalar girizilende iň gowy dünýä tejribesini düýpli öwrenmegiň möhümdigini aýtdy. Döwlet Baştutanymyz raýatlara hukuk kömegini bermek boýunça çäreleri yzygiderli geçirmegiň wajypdygyna ünsi çekdi.
Döwlet migrasiýa gullugynyň başlygy M.Gurdow Bitarap Türkmenistanyň syýasatynyň ileri tutulýan ugurlarynyň birini — gyzyklanma bildirýän daşary ýurtly hyzmatdaşlar bilen dostlukly gatnaşyklary hem-de netijeli hyzmatdaşlygy berkitmek we giňeltmek ugrunyň amala aşyrylmagy bilen baglylykda edaranyň işiniň netijeliligini ýokarlandyrmak boýunça hasabat döwründe görlen çäreler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, gullugyň bölümleriniň işini kämilleşdirmek boýunça işleri güýçlendirmegi tabşyrdy. Şol iş Türkmenistana gelip–gidýän daşary ýurtly raýatlaryň degişli derejede hasaba alynmagyny üpjün etmek bilen çäklenmän, eýsem, dostlar we hyzmatdaşlar üçin hemişe açyk bolan myhmansöýer ýurt hökmünde ata Watanymyzyň halkara abraýynyň artmagyna hem ýardam etmelidir.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy wezipe borçlaryny talabalaýyk berjaý etmän, işde goýberen kemçilikleri üçin, Döwlet migrasiýa gullugynyň başlygy M.Gurdowa käýinç yglan edip, degişli Buýruga gol çekdi.
Türkmenistanyň ykdysady jenaýatlara garşy göreşmek baradaky döwlet gullugynyň direktory M.Hudaýkulyýew şu ýylyň bäş aýynda korrupsiýa garşy göreşmegiň maksatnamasyny durmuşa geçirmek boýunça amala aşyrylýan anyk çäreler barada hasabat berdi.
Hormatly Prezidentimiz Gurbanguly Berdimuhamedow ýurdumyzda geljekde hem korrupsiýa, parahorluk hem-de gulluk ýagdaýyndan hyýanatçylykly peýdalanmak ýaly ýaramaz hadysalara garşy barlyşyksyz göreşiň alnyp baryljakdygyny aýdyp, şol erbet ýagdaýlary döredýän esaslary aradan aýyrmak boýunça täsirli çäreleri görmegiň möhümdigini belledi. Bu ugurda işleriň milli kanunçylygyň düzgünlerine hem-de halkara hukugynyň kadalaryna laýyklykda alnyp barylmalydygyny belläp, döwlet Baştutanymyz gullugyň ýolbaşçysyna öňde goýlan wezipeleri çözmek boýunça anyk tabşyryklary berdi.
Döwlet Baştutanymyz mejlisi jemläp, harby we hukuk goraýjy edaralaryň işleriniň sazlaşykly alnyp barylmagyna ünsi çekdi. Olaryň esasy wezipesi döwletimiziň hem-de halkymyzyň bähbitleriniň goragynda durup, ýurdumyzyň gülläp ösmegini we raýatlarymyzyň abadançylygyny üpjün etmek bolup durýar. Bu bolsa harby we hukuk goraýjy edaralaryň her biriniň ýolbaşçysyndan netijeli işläp, özlerine tabşyrylan işe örän jogapkärli çemeleşmegini, hünär we watançylyk borjuna wepalylygy talap edýär.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan hemişelik Bitaraplyk derejesinden gelip çykýan Harby doktrinasyndan ugur alyp, geljekde hem saýlap alan parahatçylyk söýüjilikli döredijilikli ugruna üýtgewsiz eýerer.
Biz milli howpsuzlygymyzy has-da berkitmek hem-de Ýaragly Güýçlerimiziň goranyş ukyplylygyny ýokarlandyrmak, ýurdumyzda oňyn ösüşiň aýrylmaz şerti bolan parahatçylygy hem-de asudalygy, kanunylygy we düzgün-tertibi saklamak, harby gullukçylaryň gulluk etmegi we durmuşy üçin zerur şertleri döretmek boýunça maksada gönükdirilen işleri dowam ederis diýip, milli Liderimiz belledi.
Döwlet howpsuzlyk geňeşiniň mejlisinde başga-da birnäçe meselelere garalyp, olar boýunça degişli çözgütler kabul edildi.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow mejlisi tamamlap, oňa gatnaşanlara berk jan saglyk, ata Watanymyzyň we mähriban halkymyzyň bähbidine alyp barýan jogapkärli işlerinde täze üstünlikleri arzuw etdi.


text:
Türkmenistanyň Döwlet daşary ykdysady iş banky müşderilere gymmat bahaly kagyzlary, gizlin resminamalary, ýuridiki resminamalary, elektron görnüşli maglumatlary, altyn-kümxş şaýlary, gadymy suratlary we beýleki gymmat bahaly zatlary goýmak üçin bank demir sandyklary kärendesine hödürleýär.
Demir sandyklary ýörite saklanýan jaýlarda goragçy enjamlar bilen ýerleşdirilendir. Demir sandyklary saklanýan ýörite jaýyň geriminiň daş-töweregi berk üpjün edilen Bankyň işgärlerine we demir sandygyny kärendesine alan müşderilere rugsat ygtyýarlanandyr. Kärende baradaky şertnama baglaşylandan soňra, gizlin ylalaşyk boýunça, diňe müşderä demir sandyklar ygtyýar berilýär.
Siz kärendä alan hususy bank demir sandyklaryňyzy islendik möhlet bilen kärende şertnamanyň möhletini uzaldyp bilersiňiz, şeýle hem kärendesine alan demir sandyklary hukugyny öz ynanýan tarapyňyza ulanmaga mümkinçilik bar.


text:
Dost-Doganlygyň Taryhy
DÖWLETMAMMET AZADY
Gam dumany köňlüme çökdi heman,
Magryfat derýasy joşdy ol zaman…
Döwletmämmet Azady (Garrymolla), 1700-1760 ýyllarynda, Garrygala, Gürgen, Etrek sebitlerinde ýaşap geçipdir. Magtymguly Ýonaçynyň ogly Döwletmämmet kakasynyň kömegi bilen öňürti oba mekdebinde, soňra Hywa medresesinde bilim alypdır. Pars we çagataý dillerini oňat özleştirip şol dillerde ýazylan Gündogaryň taryhyny, pelsepesini, edebiýatyny gaty gowy bilipdir.
Taňry diýdi; dostumy tutdyňmy dost.
Duşmanymy tutdyňmy duşman durust.
– görnüşde dürli mazmunly şygyrlaryndan başga Döwletmämmet Azadynyň galamyndan çykan lukmançylyk bilen baglanşykly ýazgylary, goşgy ýazmanyň düzgünleri hakynda galdyryp giden maglumatlary häzirki günlermize çenli gelip ýetipdir we Türkmenistanyň Magtymguly adyndaky dil we edebiýat gaznasynda saklanýar. Döwletmämmet Azadynyň esasy käri medresede oglan okatmak bolup, onuň daşyndan zerur bolanda çarwaçylyk we daýhançylyk bilen meşgullanypdyr. Halk arasynda ulu hormata eýe bolan Döwletmämmet Azady, ýaşynyň soňlarynda Garrymolla ady bilen tanalypdyr. Döwletmämmet Azady argyş bahanasy bilen Eýrany, Owganystany we Orta Aziýanyň çäklerindäki başgada köp ýerleri gezipdir. Garrymollanyň kerwenini talamana hiçbir garakçy hetedip bilmändir.
Döwletmämmet öz döwründäki türkmenleriň durmuşyna degişli jemgiýetçilik, syýasy we taryhy wakalardan hem uzak durmandır. Şol döwürde türkmen ýaşulylarynyň hatarynda Eýran, Owganystan ýaly goňşy döwletler bilen geçirilen gepleşiklere-de gatnaşýar. Döwletmämmet Azady 1760 ýylyň 22-nji martynda aradan çykýar. Bu ajy aýralyk barada, Azadynyň ogly, dünýä belli türkmen şahyry Magtymguly şeýle diýýär.
Altmyş ýaşda nowruz günü lu ýyly,
Turdy ajal, ýolun tutdy atamyň.
Bu dünýäniň işi beýlemiş belli,
Ömrüniň tanapyn kesdi atamyň.
Azady, Etrek derýasy bilen Soňudagyň arasyndaky Aktokaý diýilen ýerdäki gönamçylykda jaýlanýar. Gonamçylyk halk tarapyndan onuň hormatyna Garrymolla gonamçylygy diýlip atlandyrylýar.
Döwletmämmet Azady XVIII we XIX asyrlarda ýaşap geçen şahyrlardan tapawutly bolup eserlerini köne çagataý dilinde ýazypdyr. Şonuň üçin hem şahyryň eserlerinde Nowaýynyň, Firdöwsiniň, Jamynyň täsiri astynda galandygy has-da aýdyň görünýär. Döwletmämmet Azadynyň eserlerinden ylham alan XIX asyrda ýaşap geçen özbek şahyry Pälwanguly Rownak we türkmen şahyry Gurbandurdy Zeliliniň şygyrlarynda onuň goşgy ýazma tärlerini we pikirlerini ulanandyklaryny görmek bolýar. Azadynyň “Hekaýaty Jabyr”, “Behiştnama” ýaly eserleri dini hasiýetde ýazylanlygy we diliniň agyrlygy sebäpli häzirki güne çenli gelip ýetmändir.
Azadynyň “Wagzy Azat” eseri häzirki günlermize çenli gelip ýeten edebi eserleriň arasynda iň naýbaşylaryndan biri hasplanylýar. Bu eser türkmen edebiýatynda beýik yz galdyran eser hökmünde tanalýar. Eseriň terbiýeçilik ähmiýeti we nesihatlary häzirki günlerde hem öz ahmiýetini ýitirmän gelýär diýip bileris. Eser alty müňe ýakyn setirden ybarat bolup, dört baba bölünendir. Eseriň birinji babynda patyşalaryň halky bilen arasyndaky baglanşygy barada nesihatlar bermek bilen birlikde patyşalara, han beglere, halkyň göwnüni ýykmagyň keramatly Käbäni ýykmakdan beterdigini ýatladypdyr.
Käbe weýran etmeden müň mertebe,
Bir köňül ýykmak ýamandyr, eý, dede.
Bu hakynda rowaýatlar we mysallar getiren şahyr Şa kämil bolsa döwleti we halky kämil bolar diýen netijäni orta goýupdyr.
Eseriň ikinji babynda perzendiň ata-enäniň öňündäki borjyny dört bölüme bölüp her bölümde hem on nesihat ýerleşdirip meşhur perzendiň ata-enäniň öňündäki kyrk borjy hakyndaky ýazgysy häzirki günümizde hem uly ähmiýete eýedir. Bulary gysgaça şeýle beýan edip bileris.
- Ten bilen hyzmat etmek arkaly bitirmeli borçlar. Bular ata-enäniň hyzmatyny etmek, olara hormat goýmak, sapara gidende ugratmak…
- Dil bilen amal etmeli borçlar. Gepleşeňde gaty ses bilen gepleşmezlik, biýedep, gödeksi sözleri sözlemezlik, gepleşeňde adyny tutmazlyk, diňe eje, kaka diýip yüzlenmek…
- Köňül bilen berjaý etmeli borçlar. Mährem bolmak ene-atany dost tutunmak, olaryň gynanjyna gynanmak, begenjine begenmek, olara uzak ýaş dilemek…
- Mal, baýlık bilen ýerine ýetirmeli borçlar. Ene-atany özüňden gowy geýindirmek, taýyn nahary onuň öňüne edep bilen goýmak, olary mydama myhmançylyga çagyrmak.
Eseriň üçünji baby ylym we alymlar hakynda. Şahyra göra ylym kalbyň gözünü açar, diňe şonda ynsanyň ruhy erkinlige çykar. Azady, Pyragy lakamlary hem şu erkinliğiň saýasynda orta çykandyr diýýär.
Eseriň dördünji babynda derwüşler barada gürrüň edilýär.
Bu syfatlyg derwüşi sen, eý feta,
Öwlüýa bil, öwlüýa bir, öwlüýa.
– diýip Döwletmämmet Azadynyň hormat goýan derwişleri, gynansak-da, Sowyet döwründe derwüş diýilende özüni oňarmaýan gedaý, dilegçi hökmünde göz öňümize gelerdi. Ýöne, Azadynyň we Pyragynyň eserlerinde ady geçen derwüşlik ömrünü bilim üçin orta goýan gezende ýa-da syýahatçy kişiler hökmünde görkezilýär. Eserlerde derwüşler kämillikden nyşan hökmünde beýan edilýär.
Eseriň içinden eriş argaç bolup geçýän esasy temasy, ynsanlygyň asyl manysy we ony ýerine ýetirmekdir. Azadynyň eseriniň mazmunyna laýyk ömür sürendigini, ogly Magtymguly, “Atamyň” atly goşgusynda şeýle beýan edýär:
Agyr döwletlere köňül goýmady,
Bu dünýäniň eşretini söýmedi.
ýa-da
ýene-de şol şygrynda:
Älem içre adam galmaz, at gezer,
Bu syrlardan jahan halky ýat gezer.
– diýişi ýaly, Döwletmämmet Azady, “Wagzy-Azat” eserini miras goýmak bilen, älem içre adamyň däl, adynyň galýandygyny subut etdi.


text:
Türkmenistanyň ýaşlarynyň arasynda ylmy işler boýunça geçirilen bäsleşigiň ýeňijilerine
Türkmenistanyň Prezidentiniň gutlagy
Mähriban ýaşlar!
Eziz talyplar!
Sizi güneşe baý bereketli tomus paslynyň ilkinji günlerinde giňden we dabaraly bellenýän Ylymlar gününe gabatlanyp, Türkmenistanyň ýaşlarynyň arasynda ylmy işler boýunça geçirilen bäsleşikde gazanan üstünligiňiz bilen tüýs ýürekden gutlaýaryn. Ylym we tehnologiýalar Garaşsyz, hemişelik Bitarap Türkmenistan döwletimiziň umumy ösüşiniň esasyny düzýär. Şoňa görä-de, «Türkmenistan — Beýik Ýüpek ýolunyň ýüregi» diýlip yglan edilen ýylda Ylymlar gününe bagyşlanan dabaralaryň mähriban ýaşlarymyzy beýik üstünliklere galkyndyryp, eziz Watanymyza bolan beýik söýgimizi has-da pugtalandyrjakdygyna berk ynanýaryn.
Berkarar döwletimiziň bagtyýarlyk döwründe Türkmenistan döwletimiziň ykdysadyýetiniň innowasiýalar, tehnologiýalar we häzirki zaman ylmynyň gazananlary bilen berk baglanyşykly ösüşini üpjün etmäge aýratyn üns berýäris. Milli ykdysadyýetimizi döwrebaplaşdyrmak, içerki we daşarky bazarlarda bäsleşige ukyply, köp görnüşli, ýokary hilli harytlary öndürýän täze innowasion senagat kärhanalaryny döretmek, dünýä ähmiýetli iri taslamalary durmuşa geçirmek bilen, ýurdumyzy durmuş-ykdysady taýdan ösdürmekde uly üstünlikleri gazanýarys. Ykdysadyýetimiziň şu günki we geljekki ösüşleriniň binýatlyk esaslaryny düzýän, ylmy we tehnologiýalary ösdürmegiň esasy maksatlaryny, wezipelerini hem-de ileri tutulýan ugurlaryny öz içine alýan özgertmeleri üstünlikli durmuşa geçirýäris.
Gysga döwrüň içinde milli ylym ulgamy düýpli döwrebaplaşdyryldy, ylmy-barlag institutlarynyň düzümi kämilleşdirildi, ylmy-barlag edaralary, ýokary okuw mekdepleri ylmyň ileri tutulýan ugurlary boýunça ýöriteleşdirildi. Şunuň bilen baglylykda, adamzat jemgyýetiniň ösüşine hem-de özgerişine gös-göni ýardam berýän ylymlar we innowasiýa işleri ösdürilýär, ylmyň we tehnologiýalaryň gazananlary tapgyrma-tapgyr ornaşdyrylýar, tebigat, jemgyýet, adam hakynda täze bilimleriň özleşdirilmegi üçin ähli şertler döredilýär. Bularyň ählisi ýokary derejeli ylmy işgärleriň we hünärmenleriň taýýarlanylmagyna, şonuň bilen birlikde, ykballaryny ylma hem-de döredijilige baglan ýaş nesilleriň kemala gelmegine ýardam berýär.
Watansöýüjiligi, ynsanperwerligi, dostlugy we hoşniýetliligi ýörelge edinen bagtyýar ýaşlarymyzyň döwletimiziň ylmy-tehniki, tehnologiýa we innowasiýa babatyndaky ösüş depginini güýçlendirmek ugrunda amala aşyrýan ylmy barlaglaryna hem-de döredijilik başlangyçlaryna ýokary baha berýäris.
Türkmenistanyň Ylymlar akademiýasy bilen Türkmenistanyň Magtymguly adyndaky Ýaşlar guramasynyň Merkezi geňeşi tarapyndan geçirilen bu bäsleşikde nanotehnologiýalar, himiki tehnologiýalar, täze materiallary öwrenmek, energetika, biotehnologiýa, molekulýar biologiýa, oba hojalygy, ekologiýa we genetika, maglumat we aragatnaşyk ulgamlary, kompýuter tehnologiýalary, lukmançylyk we derman serişdelerini öndürmek tehnologiýalary, innowasion ykdysadyýet, ynsanperwer ylymlary ýaly ileri tutulýan ugurlarda uzak geljege gönükdirilen, giň ýaýrawly, çuň mazmunly ylmy barlaglary alyp barýan ýaş alymlaryň, inženerleriň, tehnologlaryň we hünärmenleriň hatarynyň artmagy biziň jemgyýetimiziň döredijilik mümkinçiligini täze derejelere çykarýan möhüm ädim bolup durýar.
Hormatly ýaş alymlar!
Müňýyllyklaryň dowamynda türkmen topragy ylymlaryň, bilimleriň, medeniýetleriň we sungatlaryň sazlaşykly gülläp ösen gadymy mekany bolupdyr. Merw, Nusaý, Ürgenç, Abiwerd, Saragt, Dehistan ýaly şäherlerde türkmen halkynyň beýik ogullary astronomiýa, himiýa, fizika, matematika, geometriýa, lukmançylyk, saz sungaty, taryh, edebiýat, dil bilimi ýaly, ylmyň esasy ugurlarynda ilkinji gymmatly açyşlary, köp sanly ajaýyp oýlap tapyşlary bilen Gündogarda we Günbatarda ylmy mekdepleri kemala getiripdir. Biziň maksadymyz Beýik Ýüpek ýolunyň ugrunda ýerleşen Türkmenistanyň XXI asyryň täze şertlerinde berk binýatly, kuwwatly, ýokary derejede ösen döwletleriň biri hökmünde dünýädäki ornuny has-da pugtalandyrmakdan ybaratdyr. Bu maksatlarymyzyň amala aşyrylmagynda iňňän gadymy döwürlerden bäri ylma we bilime eşretli durmuşyň gözbaşy hökmünde aýratyn ähmiýet berip gelýän halkymyzyň bagtyýar nesilleri bolan ýaşlarymyzdan döwletimiziň dünýä ýüzündäki şan-şöhratyny, at-abraýyny has-da beýgeltjek beýik işlere, täze ylmy açyşlara garaşýarys.
Geljegimiz bolan ýaşlar giň aň-düşünjesi, ylym-bilimi, eziz Diýarymyza we mähriban halkymyza egsilmez söýgüsi hem-de buýsanjy bilen ata Watanymyzy gülledip ösdürmek ugrunda alyp barýan beýik işlerimize öz mynasyp goşantlaryny goşmalydyr.
Mähriban ýaşlar!
Eziz talyplar!
Sizi Türkmenistanyň ýaşlarynyň arasynda ylmy işler boýunça geçirilen bäsleşikde gazanan ajaýyp üstünligiňiz bilen ýene-de bir gezek tüýs ýürekden gutlaýaryn.
Siziň ähliňize berk jan saglyk, abadan we bagtyýar durmuş, ylmy hem-de döredijilik işleriňizde uly üstünlikleri we täze açyşlary arzuw edýärin.
Türkmenistanyň Prezidenti
Gurbanguly BERDIMUHAMEDOW. (TDH)


text:
Syýahatçylar üçin
Ýolagçy gümrük deklarasiýasyny doldurmagyň Tertibi
Türkmenistanyň Döwlet gümrük gullugynyň başlygynyň 2009-njy ýylyň 7-nji ýanwarynda çykaran №16 buýrugy bilen tassyklanyldy Ýolagçy gümrük deklarasiýasyny doldurmagyň Tertibi 1. Ýolagçy gümrük deklarasiýasyny doldurmagyň şu Tertibi (mundan beýläk - Tertip) ýolagçy gümrük deklarasiýasyny (mundan beýläk - deklarasiýa) doldurmagyň kadalaryny kesgitleýär. 2. Deklarasiýa (şu Tertiniň goşundysy) ýazmaça deklarirlenmäge degişli bolan, şahsy taraplar tarapyndan telekeçilik işi bilen bagly bolmadyk hususy, hojalyk we beýleki hajatlar üçin Türkmenistanyň gümrük serhedinden geçirilýän harytlar...


text:
Ysraýyl Saud Arabystanyna Eýrana garşy hyzmatdaşlyk etmegi teklip etdi
Ysraýylyň Baş ştabynyň başlygy Gadi Eisenkot Saud Arabystanyna Eýrana garşy hyzmatdaşlyk etmegi teklip etdi
Saud Arabystanynyň “İlaf” gazetine beýanat beren Eisenkot “Eýrana garşy Saud Arabystany bilen birlikde beýleki parasatly Arap ýurtlary bilen tejribe alyşmaga we maglumat çalşygyna taýardyrys” diýdi.
Saud Arabystanynda neşir edilýän gazete beýanat beren Ysraýylyň ilkinji Baş ştabynyň başlygy bolan Eisenkot Eýranyň Ýakyn Gündogardaky täsiriniň Ysraýyly hem-de Saud Arabystanyny aladalandyrýandygyny nygtady.


text:
Türki dilli halkaryň medeniýet we sungat guramasynyň (Türksoy) ýaşlar orkestri Balkan ýurtlarynda çykyş edýär. Orkestr Çernogoriýanyň Setinýe şäherinde geçirilen “Espressiwo” gözden geçirilişine gatnaşdylar. Aýratyn bellemeli zat, bu ýaşlar orkestriniň hatarynda Sabina Alikperowa, Kakageldi Hojalekow, Toýly Ýagşyýew we Bahram Bolyýew ýaly türkmenistanly zehinli ýaşlar bar.
Ol gözden geçiriliş konsertiniň dowamynda ynsanlaryň hemişelik aňynda mukam bolup ýatda galan daşary ýurt eserleri ýerine ýetirildi. Olaryň arasynda türkmen halkynyň belli ägirtleri bolan Nury Halmämmedowyň we Gara Garaýewiň eserleri hem bar.
Türksoy Halkara guramasynyň ýaşlar orkestri gastrol çykyşlary bilen 3-nji awgustda Saraýewoda boldular, 4-nji awgustda bolsa Zenisede geçiriljek konsertde bolarlar.
Ýeri gelende bellesek, Türksoy halkara guramasyna agza ýurtlaryň arasyndaky medeni hyzmatdaşlygy ösdürmek barada netijeli işleri alyp barýar. Bu gurama 2014-nji ýyly türki medeniýetiniň ösüşine uly goşant goşan şahsyýet hökmünde türkmen şahyry, akyldar Magtymguly Pyragynyň ýyly diýip yglan etdi. 2015-nji ýylda bolsa “Türki dünýäsiniň medeni paýtagty” diýip Mary şäherine hormatly derejäni berdi.


text:
Azerbaýjanda adam hukuklaryny gorap çykyş edýän tanymal aktiwist, onuň syýasy maksatlydygyny adýan sud diňlenişiginden soň, 6 ýarym ýyl türme tussaglygyna höküm edildi.
16-njy aprelde Bakuwyň Agyr jenaýatlar boýunça sudy Rasul Jafarowy salgyt galplyklarynda, bikanun biznes etmekde we wezipesinden hyýanatçylykly peýdalanmakda günäli tapdy.
Sud Jafarowyň işi boýunça höküm çykarandan soň, ol bu karary syýasy maksatly diýip atlandyrdy.
Jafarow Ýewropa oýunlarynyň öňýanynda, Azerbaýjandaky adam hukuklarynyň ýagdaýyna ünsi çekmek üçin kampaniýa başlatmagy planlaşdyrýandygyny mälim edensoň, awgust aýynda tussag edildi. Gürrüňi gidýän Ýewropa oýunlary şu ýylyň iýun aýynda Azerbaýjanda geçirilýär.
Adam hukuklaryny goraýan halkara “ Amnesty International” guramasy Jafarowy wyždan ýesiri diýip ykrar etdi.